Official Journal L 268 , 24/09/1991 P. 0069 - 0104

Finnish special edition: Chapter 3 Volume 39 P. 0058

Swedish special edition: Chapter 3 Volume 39 P. 0058



Id-Direttiva Tal-Kunsill tad-29 ta’ Lulju 1991 li temenda u tikkonsolida d-Direttiva 64/433/KEE dwar problemi tas-saħħa li jaffettwaw il-kummerċ intra-Komunitarju f’laħam frisk sabiex tiġi estiża għall-produzzjoni u t-tqeghid fis-suq ta’ laħam frisk (91/497/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu, Wara li kkunsidra l-proposti mill-Kummissjoni , [1] Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi laħam minn annimali bovini, majjali, nagħaġ u mogħoż u solipedi domestiċi huwa inkluż fil-lista ta’ prodotti fl-Anness II għat-Trattat; billi l-produzzjoni ta’ laħam frisk u n-negozju tiegħu jikkostitwixxi fonti importanti ta’ introjtu għall-parti tal-popolazzjoni tal-biedja; Billi sabiex jiġi assigurat żvilupp razzjonali ta’ dan is-settur u sabiex tiżdied il-produttività, regoli dwar is-saħħa pubblika li jirregolaw il-produzzjoni u t-tqegħid fis-suq għandhom jiġu stabbiliti f’livell Komunitarju; Billi l-Komunità għandha tadotta miżuri għall-istabbiliment gradwali tas-suq intern tul perjodu li jiskadi fil-31 ta’ Diċembru 1992; Billi d-Direttiva 64/433/KEE [4] stabbilixxiet ir-rekwiżiti tas-saħħa li għandhom jiġu osservati fil-kummerċ intra-Komunitarju f’laħam minn annimali bovini, majjali, nagħaġ u mogħoż u solipedi domestiċi; Billi d-Direttiva 89/662/KEE [5] stabbilixxiet regoli dwar il-kontrolli li għandhom jiġu applikati bil-ħsieb tal-kompletazzjoni tas-suq intern, u b’mod partikolari abolixxiet kontrolli veterinarji fil-fruntieri bejn l-Istati Membri; Billi sabiex jittieħed kont ta’ l-abolizzjoni tal-kontrolli msemmija u ta’ l-introduzzjoni ta’ aktar garanziji stretti fl-oriġini meta ma jkunx aktar possibbli li jkun hemm distinzjoni bejn prodotti għas-suq domestiku u prodotti li għandhom jitqiegħdu fis-suq fi Stat Membru ieħor, ir-rekwiżiti tad-Direttiva 64/433/KEE għandhom jiġu adattati u estiżi għall-produzzjoni kollha tal-laħam; Billi għal dak l-iskop huwa neċessarju li jiġu armonizzati l-kondizzjonijiet li taħthom ċertu laħam huwa dikjarat mhux tajjeb għall-konsum uman; Billi d-Direttiva 64/433/KEE ġiet sostanzjalment emendata f’numru ta’ okkażjonijiet; billi għall-kjarezza dik id-Direttiva għandha tiġi kkonsolidata; Billi huwa neċessarju li jiġu adattati r-referenzi fid-Direttiva tal-Kunsill 72/462/KEE tat-12 ta’ Diċembru 1972, dwar problemi ta’ saħħa u dawk veterinarji ma’ l-importazzjoni ta’ annimali bovini u majjali u annimali ovini u kaprini u laħam frisk jew prodotti tal-laħam minn pajjiżi terzi [6], fid-dawl ta’ dik il-konsolidazzjoni, ADOTTA DIN ID-DIRETTIVA: L-Artikolu 1 Id-Direttiva 64/433/KEE hija hawnhekk sostitwita bit-test anness ma’ din id-Direttiva. L-Artikolu 2 Id-Direttiva 72/462/KEE hija hawnhekk emendata kif ġej: (1) fit-tielet inċiż ta’ l-Artikolu 1(1), it-test fil-parentesi għandu jiġi sostitwit b’dan li ġej: "(inklużi l-speċi Bubalus bubalis u Bison bison)"; (2) Fl-Artikolu 4(ċ): (a) fit-tieni subparagrafu - "13" għandu jiġi sostitwit b’"14" - "24" għandu jitħassar, - "41(Ċ)" għandu jiġi sostitwit b’"42(A)(2)"; (b) is-subparagrafu li ġej għandu jiżdied: "Skond l-istess proċedura, garanziji speċifiċi jistgħu jkunu meħtieġa li jikkonċernaw il-kwalità ta’ ilma tajjeb għax-xorb użat minn stabbilimenti u s-sorveljanza medika ta’ staff li jaħdem u jittratta l-laħam frisk"; (3) Fl-Artikolu 17: (a) il-paragrafu 2: - f’(b) "Il-Kapitolu V" għandu jiġi sostitwit b’"Il-Kapitolu VI", - f’(ċ) "Il-Kapitolu VI" għandu jiġi sostitwit b’"Il-Kapitolu VII", - f’(d) "Il-Kapitolu VII" għandu jiġi sostitwit b’"Il-Kapitolu VIII", - f’(e) "Il-Kapitolu X" għandu jiġi sostitwit b’"Il-Kapitolu XI" u "Il-Kapitolu XIII" għandu jiġi sostitwit b’"Il-Kapitolu XIV", - f’(g) "Il-Kapitolu XIV" għandu jiġi sostitwit b’"Il-Kapitolu XV". (b) il-paragrafu 3: - "Il-Kapitolu XIII" għandu jiġi sostitwit b’"Il-Kapitolu XIV"; (4) Fl-Artikolu 18: (a) il-paragrafu 1(b): (i) "Il-Kapitolu VIII" għandu jiġi sostitwit b’"Il-Kapitolu IX"; (ii) "Il-Kapitolu IX" għandu jiġi sostitwit b’"Il-Kapitolu X"; (iii) "Il-Kapitolu XI" għandu jiġi sostitwit b’"Il-Kapitolu XII"; (b) il-paragrafu 3: - "il-paragrafu 45(d) tal-Kapitolu VIII" għandu jiġi sostitwit b’"il-paragrafu 46 tal-Kapitolu IX"; (5) fl-Artikolu 20(d) "il-paragrafu 57 tal-Kapitolu X" għandu jiġi sostitwit b’"il-paragrafu 58 tal-Kapitolu XI". L-Artikolu 3 L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux aktar tard mill-1 ta’ Jannar 1993. Għandhom minnufih jinfurmaw lil Kummissjoni bihom. Meta Stati Membri jaddottaw dawn il-miżuri, għandu jkollhom referenza għal din id-Direttiva jew għandu jkollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri. L-Artikolu 4 Din id-Direttiva hija indirizzata lill-Istati Membri. Magħmula fi Brussel, fid-29 ta’ Lulju 1991. Għall-Kunsill Il-President H. Van Den Broek [1] ĠU C 84, tat-2.4.1990, p. 8, u l-proposta ppreżentata fl-10 ta’ Novembru 1983 (mhux ippubblikata fil-Ġurnal Uffiċjali). [2] ĠU C 183, tal-15.7.1991. [3] ĠU C 332, tal-31.12.1990, p. 53. [4] ĠU 121, tad- 29.7.1964, p. 2012/64. Id-Direttiva kif l-aħħar emendata bid-Direttiva 89/662/KEE (ĠU L 395, tat-30.12.1989, p. 13). [5] ĠU L 395, tat-30.12.1989, p. 13. Id-Direttiva emendata bid-Direttiva 90/675/KEE (ĠU L 373, tal-31.12.1990, p. 1). [6] ĠU L 302, tal-31.12.1972, p. 28. Id-Direttiva kif l-aħħar emendata bid-Direttiva 91/69/KEE (ĠU L 46, tad-19.2.1991, p. 37). -------------------------------------------------- L-ANNESS Id-Direttiva Tal-Kunsill 64/433/KEE tas-26 ta' Ġunju 1964 dwar kondizzjonijiet tas-saħħa għall-produzzjoni u t-tqegħid fis-suq ta' laħam frisk IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew, Wara li kkunsidra l-opinjoni tal-Kumitat Ekonomiku u Soċjali, Billi r-Regolament tal-Kunsill (KEE) Nru 805/68 tas-27 ta' Ġunju 1968 dwar l-organizzazzjoni komuni tas-suq fiċ-ċanga u l-vitella [1], ir-Regolament tal-Kunsill (KEE) Nru 2759/75 tad-29 ta' Ottubru 1975 dwar l-organizzazzjoni tas-suq fil-laħam tal-majjal [2] u r-Regolament tal-Kunsill (KEE) Nru 3013/89 tal-25 ta' Settembru 1989 dwar l-organizzazzjoni komuni tas-suq tal-laħam tan-nagħaġ u l-laħam tal-mogħoż [3], stabbilixxa l-bażi għall-moviment ħieles taċ-ċanga u l-vitella, il-laħam tal-majjal, il-laħam tan-nagħaġ u l-laħam tal-mogħoż; Billi, sakemm kummerċ intra-Komunitarju jkun imfixkel bid-differenzi bejn ir-rekwiżiti tas-saħħa ta' l-Istati Membri li jikkonċernaw il-laħam, l-implimentazzjoni tar-regolamenti msemmija fuq ma jkollhiex l-effett mixtieq; Billi, sabiex jiġu eliminati dawn id-differenzi, id-dispożizzjonijiet tas-saħħa ta' l-Istati Membri għandhom jiġu approssimati inlinja mar-regolamenti ta' hawn fuq; Billi l-iskop ta' din l-approssimazzjoni għandha tkun b'mod partikolari biex jiġu standardizzati rekwiżiti tas-saħħa għal laħam f'postijiet tal-qatla u kmamar ta' tqattigħ u waqt il-ħażna u t-trasport; billi għandha tiġi introdotta sistema ta' approvazzjoni għall-postijiet tal-qatla u impjanti ta' tqattigħ li jissodisfaw ir-rekwiżiti tas-saħħa stabbiliti b'din id-Direttiva, flimkien ma’ proċedura ta' spezzjoni Komunitarja biex tassigura li l-kondizzjonijiet għal din l-approvazzjoni huma osservati; billi għandha ssir ukoll dispożizzjoni għall-approvazzjoni ta' mħażen kiesħa; Billi stabbilimenti ta' kapaċità baxxa għandhom jiġu approvati permezz ta' struttura simplifikata u kriterji ta' infrastruttura, waqt li jkun hemm konformità mar-regoli ta' iġene stabbiliti f'din id-Direttiva; Billi l-immarkar tas-saħħa tal-laħam u l-awtorizzazzjoni tad-dokument ta' trasport mill-veterinarju uffiċjali ta' l-istabbiliment ta' oriġini huwa l-aħjar mod biex jiġu ssodisfati l-awtoritajiet kompetenti tal-post ta' destinazzjoni li kunsinna ta' laħam tikkonforma mad-dispożizzjonijiet ta' din id-Direttiva; billi ċ-ċertifikat tas-saħħa għandu jinżamm għall-iskopijiet ta' verifika tad-destinazzjoni ta' ċertu laħam; Billi r-regoli, il-prinċipji u l-miżuri ta' salvagwardja stabbiliti bid-Direttiva tal-Kunsill 90/675/KEE ta' l-10 ta' Diċembru 1990 li tistabbilixxi l-prinċipji li jirregolaw l-organizzazzjoni ta' kontrolli veterinarji fuq prodotti li jidħlu fil-Komunità minn pajjiżi oħra [4] għandhom japplikaw hawnhekk; Billi fil-kuntest ta' kummerċ bejn Stati Membri, ir-regoli stabbiliti fid-Direttiva tal-Kunsill 89/662/KEE tal-11 ta' Diċembru 1989 li tikkonċerna l-kontrolli veterinarji f'kummerċ intra-Komunitarju bil-ħsieb tal-kompletazzjoni tas-suq intern [5] għandhom jiġu applikati wkoll; Billi l-Kummissjoni għandha tkun fdata bix-xogħol ta' adozzjoni ta' ċerti miżuri għall-implimentazzjoni ta' din id-Direttiva; bili, għal dik l-iskop, għandhom jiġu stabbiliti proċeduri li jistabbilixxu kooperazzjoni viċina u effettiva bejn il-Kummissjoni u l-Istati Membri fil-Kumitat Veterinarju Permanenti, ADOTTA DIN ID-DIRETTIVA: L-Artikolu 1 1. Din id-Direttiva tistabbilixxi regoli tas-saħħa għall-produzzjoni u t-tqegħid fis-suq ta' laħam frisk għal konsum uman minn annimali domestiċi ta' l-speċi li ġejjin: annimali bovini (inklużi Bubalus bubalis u Bison bison), majjali, nagħaġ u mogħoż u solipedi domestiċi. 2. Din id-Direttiva m'għandhiex tapplika għall-qtugħ u l-ħażna ta' laħam frisk li jsir fi ħwienet ta' l-imnut jew f'postijiet viċin punti ta' bejgħ, fejn it-tqattigħ u l-ħażna jsiru biss għall-iskop li l-konsumatur ikun fornut direttament fuq il-post. 3. Din id-Direttiva għandha tapplika mingħajr preġudizzju għal regoli Komunitarji speċifiċi dwar laħam kapuljat. 4. Din id-Direttiva ma taffettwax xi restrizzjonijiet imposti, inkonformità mad-dispożizzjonijiet ġenerali tat-Trattat, dwar il-bejgħ bl-imnut ta' laħam minn solipedi. L-Artikolu 2 Għall-iskopijiet ta' din id-Direttiva: (a) "laħam" ifisser il-partijiet kollha ta' annimali domestiċi bovini (inklużi l-ispeċi Bubalus bubalis u Bison bison), majjali, nagħaġ, mogħoż u solipedi li huma adattati għall-konsum uman; (b) "laħam frisk" ifisser laħam, inkluż laħam imkebbeb f'vakwu jew imgeżwer f'atmosfera kkontrollata, li m'għaddiex xi trattament oltre trattament kiesaħ sabiex tiġi assigurata l-preservazzjoni; (ċ) "laħam irkuprat mekkanikament" ifisser laħam ottenut b'mezzi mekkaniċi minn għadam li fihom laħam barra l-għadam tar-ras, l-estremitajiet tad-dirgħajn taħt il-ġonot karpali u tarsal u, fil-każ tal-majjal, il-vertebri coccygeal, u maħsuba għal stabbilimenti approvati skond l-Artikolu 6 tad-Direttiva 77/99/KEE [6]; (d) "karkassa" jfisser il-ġisem sħiħ ta' annimal maqtul wara li jkun ġie żvinat, evixxerat u jkunu tneħħewlu d-dirgħajn fil-carpus u t-tarsus, it-tneħħija tar-ras, id-denb u l-beżżula, u barra minn hekk, fil-każ ta' annimali bovini, nagħaġ, mogħoż u solipedi, wara li jitqaxxru. Madankollu, f'każ tal-majjali, it-tneħħija tad-dirgħajn fil-carpus u t-tarsus u t-tneħħija tar-ras jistgħu ma jsirux meta l-laħam huwa intiż għal trattament skond id-Direttiva 77/99/KEE; (e) "interjuri" jfisser laħam frisk oltre dak tal-karkassa kif definit f' (d), anke jekk jibqa' konness mal-karkassa b'mod naturali; (f) "vixxera" jfisser intejuri mill-kavitajiet toraċi, addominali jew pelviċi, inkluża t-trakea u l-oesophagus'; (g) "veterinarju uffiċjali" jfisser il-veterinarju maħtur mill-awtorità ċentrali kompetenti ta' l-Istat Membru; (h) "pajjiż li jesporta" jfisser l-Istat Membru li minnu jintbagħat il-laħam frisk; (i) "pajjiż ta' destinazzjoni" jfisser l-Istat Membru li lilu jintbgħat il-laħam frisk minn Stat Membru ieħor; (j) "mezz ta' trasport" ifisser partijiet ta' vetturi li jittrasportaw il-merkanzija, vetturi tal-binarji u inġenji ta' l-ajru u l-istivi ta' vapuri jew containers għat-trasport bl-art, bil-baħar jew bl-ajru; (k) "stabbiliment" ifisser post tal-qatla approvat, impjant ta' tqattigħ approvat, maħżen kiesaħ approvat jew unit li jgħaqqad flimkien diversi stabbilimenti simili; (l) "it-tkebbib" ifisser il-protezzjoni ta' laħam frisk bl-użu ta' tgeżwir inizjali jew kontenitur inizjali f'kuntatt dirett mal-laħam frisk ikkonċernat u l-karta ta' tkebbib inizjali jew il-container inizjali proprju; (m) "l-ippakkjar" ifisser it-tqegħid ta' laħam frisk imgeżwer f'kontenitur ieħor u l-kontenitur ta' l-aħħar proprju; (n) "qatla speċjali ta' emerġenza" tfisser: kwalunkwe qtil ordnat min kirurgu veterinarju wara inċident jew problemi serji fiżjoloġiċi jew funzjonali. Qatla speċjali ta' emerġenza tista sseħħ barra l-biċċerija fejn il-kirurgu veterinarju jikkunsdira li t-trasport ta' l-annimal kien ikun impossibli jew kien jissoġġetta l-annimal għal sofferenza mhux neċessarja. L-Artikolu 3 1. Kull Stati Membru għandu jassigura li: A. karkassi, nofs karkassi jew nofs karkassi maqtugħa f'mhux aktar min tliet biċċiet sħaħ, u kwartijiet: (a) ġew ottenuti f'biċċerija li tissodisfa l-kondizzjonijiet stabbiliti fil-Kapitoli I u II ta' l-Anness I u approvata u sorveljata skond l-Artikolu 10, jew f'biċċerija approvata speċifikament skond l-Artikolu 4; (b) jiġu minn annimal maqtul spezzjonat ante mortem minn veterinarju uffiċjali skond il-Kapitolu VI ta' l-Anness I u ddikjarat b'saħħtu, bħala riżultat ta' din l-ispezzjoni għal qatla għall-iskopijiet ta' din id-Direttiva; (ċ) ġew trattati taħt kondizzjonijiet sodisfaċenti ta' iġene skond il-Kapitoli V u VII ta' l-Anness I; (d) ġew spezzjonati post mortem minn veterinarju uffiċjali skond il-Kapitolu VIII ta' l-Anness I u ma juru ebda bidla ħlief għal leżjonijiet trawmatiċi li seħħew ftit qabel il-qatla jew malformazzjonijiet jew bidliet lokalizzati, sakemm jiġi stabbilit, jekk neċessarju, bit-testijiet approprjati tal-laboratorju, li dawn il-leżjonijiet, malformazzjonijiet jew bidliet ma jirrendux il-karkassa u l-interjuri mhux tajbin għall-konsum uman jew ta' perikolu għas-saħħa tal-bniedem; (e) għandhom marka tas-saħħa skond il-Kapitolu XI ta' l-Anness I; (f) huma akkumpanjati matul it-trasport b: (i) sat-30 ta' Ġunju 1993, iċ-ċertifikat tas-saħħa maħruġ mill-veterinarju uffiċjali fil-ħin tat-tagħbija, li għandu jikkorrispondi formalment u fil-kontenut għall-mudell fl-Anness V u għandu jitfassal mill-inqas fil-lingwa jew lingwi uffiċjali tal-pajjiż ta' destinazzjoni. Għandu jikkonsisti f'karta waħda (ii) mill-1 ta' Lulju 1993, dokument kummerċjali li jakkumpanjahom awtorizzat mill-veterinarju uffiċjali. Dan id-dokument għandu: - barra d-dettalji previsti fil-punt 50 tal-Kapitolu X ta' l-Anness I, jinkludi fil-każ ta' laħam iffriżat ix-xahar u s-sena tal-friża b’mod ċar, ikollu numru ta' kodiċi li bih il-veterinarju uffiċjali jista’ jiġi identifikat, - jinżamm mid-destinatarju għal mill-inqas sena sabiex ikun jista’ jiġi prodott fuq it-talba ta' l-awtorità kompetenti. (iii) ċertifikat tas-saħħa skond il-Kapitolu XI ta' l-Anness I, fil-każ ta' laħam minn biċċerija li tinstab f’reġjun jew żona ristretta jew laħam li għandu jintbagħat Stat Membru ieħor, wara transitu minn pajjiż terz f’lorry ssiġillat. Regoli dettaljati għall-applikazzjoni ta' (ii), u b'mod partikolari dawk li jikkonċernaw l-allokazzjoni ta' numri kodifikati u l-kompilazzjoni ta' lista waħda jew aktar li tidentifika l-veterinarji uffiċjali, għandhom jiġu adottati skond il-proċedura stabbilita fl-Artikolu 16; (g) huma maħżuna skond il-Kapitolu XIV ta' l-Anness I wara spezzjoni post-mortem taħt kundizzjonijiet sodisfaċenti ta' iġene fi stabbilimenti approvati skond l-Artikolu 10 u sorveljati skond il-Kapitolu X ta' l-Anness I; (h) huma ttrasportati taħt kondizzjonijiet sodisfaċenti ta' iġene skond il-Kapitolu XV ta' l-Anness I; B. qatgħat jew biċċiet iżgħar minn dawk imsemmija fit-taqsima A, jew laħam bl-għadam imneħħi: (a) jitneħħielhom l-għadam jew jiġu maqtugħa f'impjant tal-qtugħ li jissodisfa l-kondizzjonijiet stabbiliti fil-Kapitoli I u III ta' l-Anness I u jiġu approvati u sorveljati skond l-Artikolu 10; (b) huma marbuta jew maqtugħa u ottenuti skond il-Kapitolu IX ta' l-Anness u jiġu minn: - laħam frisk li jikkonforma mar-rekwiżiti stabbiliti fit-taqsima A, ħlief dawk imsemmija fis-subparagrafu (h), u li huwa ttrasportat skond il-Kapitolu XV ta' l-Anness I, jew - laħam frisk impurtat minn pajjiżi terzi skond id-Direttiva 90/675/KEE; (ċ) ġew maħżuna taħt kondizzjonijiet li jikkonformaw mal-Kapitolu XIV ta' l-Anness I fi stabbilimenti approvati skond l-Artikolu 10 u sorveljati skond il-Kapitolu X ta' l-Anness I; (d) ġew ikkontrollati minn veterinarju uffiċjali skond il-Kapitolu X ta' l-Anness I; (e) jissodisfaw ir-rekwiżiti ta' tgeżwir u ppakkjar stabbiliti fil-Kapitolu XII ta' l-Anness I; (f) jissodisfaw ir-rekwiżiti tat-taqsima A (ċ), (e), (f) u (h); Ċ. interjuri minn biċċerija approvata jew impjant approvat tat-tqattigħ. L-interjuri kollha għandhom jikkonformaw mar-rekwiżiti tat-taqsimiet A u B. Interjuri maqtugħa slices għandhom jikkonformaw mar-rekwiżiti tat-taqsima B. L-interjuri ma jistgħux jitqattgħu slices ħlief għall-fwied ta' annimali ta' l-ispeċi bovini meta dan il-fwied jitqatta slices f'impjant approvat tat-tqattigħ. L-estensjoni ta' din id-deroga għall-fwied ta' annimali ta' speċi oħra tista’ tiġi deċiża mill-Kunsill waqt li jaġixxi b'maġġoranza kkwalifikata fuq proposta tal-Kummissjoni; D. laħam frisk li ġie maħżun skond din id-Direttiva f'maħżen kiesaħ approvat mill-Istat Membru u li wara dan m'għaddiex minn trattament, ħlief inkonnessjoni mal-ħażna: (a) jissodisfa r-rekwiżiti tat-taqsima A (ċ), (e), (g) u (h) u t-taqsimiet B u Ċ jew huwa laħam frisk impurtat minn pajjiżi terzi skond ir-rekwiżiti tad-Direttiva 90/675/KEE; (b) huwa akkumpanjat matul it-trasport għall-post tad-destinazzjoni mid-dokument kummerċjali jew iċ-ċertifikat imsemmi fil-paragrafu (A) (f). Meta l-laħam għandu jiġi akkumpanjat b'ċertifikat, dan ta' l-aħħar għandu jimtela mill-veterinaju uffiċjali fuq il-bażi ta' ċertifikati tas-saħħa annessi mal-kunsinna ta' laħam frisk meta tqiegħdu fil-ħażna u għandhom, fil-każ ta' importazzjoni, jiddikjaraw l-oriġini tal-laħam frisk; E. laħam frisk prodott skond din id-Direttiva li ġie maħżun f'maħżen kiesaħ ta' pajjiż terz approvat skond id-Direttiva tal-Kunsill 72/462/KEE [7] taħt kontroll doganali li wara dan ma għadda minn ebda trattament, ħlief inkonnessjoni mal-ħażna: (a) jissodisfa r-rekwiżiti tat-taqsimiet A, B u Ċ; (b) jissodisfa l-garanziji speċifiċi li jikkonċernaw il-kontroll u ċ-ċertifikazzjoni ta' konformità mar-rekwiżiti ta' ħażna u trasport; (ċ) għandu miegħu ċertifikat li jikkorrispondi għal mudell imfassal taħt il-proċedura stabbilita fl-Artikolu 16. Il-garanziji speċifiċi li jikkonċernaw il-kontroll, iċ-ċertifikazzjoni ta' konformità ma’ ħtiġiet ta' ħażna u trasport u l-ħruġ taċ-ċertifikat għandhom jiġu adottati skond il-proċedura stabbilita fl-Artikolu 16. 2. Madankollu, mingħajr preġudizzju għar-rekwiżiti Komunitarji tas-saħħa ta' l-annimali, il-paragrafu 1 ma għandux japplika għal: (a) laħam frisk maħsub għal utilitajiet oħra barra l-konsum uman; (b) laħam frisk maħsub għal esibizzjoni, studji speċjali jew analiżi, sakemm il-kontroll uffiċjali jagħmlu possibbli li jiġi assigurat li l-laħam mhuwiex użat għall-konsum uman u li, meta tgħaddi l-esibizzjoni jew meta jitwettqu l-istudji speċjali jew l-analiżi, il-laħam, bl-eċċezzjoni ta' dak użat għall-iskopijiet ta' l-analiżi, jinqered; (ċ) laħam frisk maħsub esklussivament bħala fornituri għal organizzazzjonijiet internazzjonali. L-Artikolu 4 A. L-Istati Membri għandhom jassiguraw li mill-1 ta' Jannar 1993 biċċeriji li joperaw fil-31 ta' Diċembru 1991 u li jittrattaw mhux aktar minn 12-il unità ta' bhejjem [8] fil-ġimgħa b'massimu ta' 600 unità ta' bhejjem fis-sena huma soġġetti għar-rekwiżiti li ġejjin jekk ma jissodisfawx ir-rekwiżiti ta' l-Anness I: 1. Għandhom ikunu s-suġġett ta' reġistrazzjoni speċjali veterinarja u jingħataw numru ta' approvazzjoni speċifiku marbut ma’ l-unità lokali ta' sorveljanza lokali. Sabiex jiġi approvat mill-awtoritajiet nazzjonali kompetenti: (a) l-istabbiliment għandu jissodisfa l-kondizzjonijiet għall-approvazzjoni stabbiliti fl-Anness II; (b) l-operatur tal-biċċerija, is-sid jew l-aġent tiegħu għandhom iżommu reġistru ta' - annimali li jidħlu fl-istabbiliment jew prodotti tal-qatla li jitilquh, - il-kontrolli mwettqa, - ir-riżultati ta' dawk il-kontrolli. Din l-informazzjoni għandha tiġi kkomunikata lill-awtorità kompetenti fuq talba tagħha; (ċ) il-biċċerija għandu jinnotifika lis-servizz veterinarju fil-ħin tal-qatla u n-numru u l-oriġini ta' l-annimali biex jippermettulha twettaq l-ispezzjoni ante mortem skond il-Kapitolu VI ta' l-Anness I, jew fir-razzett jew immedjatament qabel il-qatla; (d) il-veterinaarju uffiċjali jew awżiljarju għandu jkun preżenti fil-ħin tal-qatla sabiex jassigura konformità mar-regoli ta' iġene stabbiliti fil-Kapitoli V, VII u VIII ta' l-Anness I. Meta l-veterinarju uffiċjali ma jistax ikun preżenti fil-ħin tal-qatla, il-laħam ma jistax jitlaq l-istabbiliment sakemm il-veterinarju uffiċjali jkun wettaq spezzjoni post mortem, li għandha ssir fil-jum tal-qatla; (e) l-awtorità kompetenti għandha tagħmel monitoraġġ tal-katina ta' distribuzzjoni tal-laħam li ġej mill-istabbiliment u l-immarkar approprjat ta' prodotti dikjarati mhux tajba għal konsum kif ukoll id-destinazzjoni sussegwenti u l-użu tagħhom. L-Istati Membri għandhom jagħmlu lista ta' stabbilimenti li jibbenefikaw minn dawn id-derogi u jibgħatuha, u xi emendi sussegwenti għaliha lill-Kummissjoni; (f) l-awtorità kompetenti għandha tassigura li laħam frisk mill-istabbilimenti msemmija f’(e) huwa mmarkat bit-timbri approvati għall-iskop skond il-proċedura stabbilita fl-Artikolu 16, li juri d-distrett amministrattiv ta' l-unità tas-saħħa li taħtu jaqa’ l-istabbiliment. 2. Jistgħu jingħataw ukoll derogi mill-awtorità kompetenti skond l-Anness II fil-każ ta' impjanti ta' tqattigħ li ma jinstabux fi stabbiliment approvat u li ma jipproduċux aktar min tliet tunnellati fil-ġimgħa. Id-dispożizzjonijiet tal-Kapitolu VII u IX u l-punt 48 tal-Kapitolu X ta' l-Anness I m'għandhomx japplikaw għal operazzjonijiet ta' ħażna u tqattigħ fl-istabbilimenti msemmija fl-ewwel subparagrafu. 3. Laħam li ġie ġġudikat li jikkonforma mar-rekwiżiti ta' iġene u saħħa stabbiliti b'din id-Direttiva għandu jiġu mmarkati b'timbru li juri d-distrett amministrattiv ta' l-unità tas-saħħa responsabbli għall-istabbiliment ta' oriġini. Il-mudell ta' dan it-timbru għandu jiġi determinat skond il-proċedura stabbilita fl-Artikolu 16. 4. Laħam mill-istabbilimenti msemmija f'dan l-Artikolu għandu: (i) jinżamm għal bejgħ dirett fis-suq lokali, frisk jew ipproċessat, lil bejjiegħa bl-imnut jew lill-konsumatur mingħajr ippakkettar jew tgeżwir minn qabel; (ii) jiġi ttrasportat mill-istabbiliment lid-destinatarju taħt kondizzjonijiet iġeneċi ta' trasport. B. Jekk neċessarju, stabbilimenti ġodda jistgħu, b'deroga mill-istruttura u rekwiżiti ta' infrastruttura ta' l-Anness I għal din id-Direttiva, jiġu approvati skond il-proċedura stabbilita fl-Artikolu 16, sakemm ir-rekwiżiti tas-sezzjoni A jiġu ssodisfati. Ċ. L-esperti veterinarji tal-Kummissjoni jistgħu, flimkien ma’ l-awtoritajiet nazzjonali kompetenti u sakemm neċessarju għall-applikazzjoni uniformi ta' dan l-Artikolu, iwettqu kontrolli fuq il-post fuq numru rappreżentattiv ta' stabbilimenti li jibbenefikaw mill-kondizzjonijiet stabbiliti f'dan l-Artikolu. D. Regoli dettaljati għall-implimentazzjoni ta' dan l-Artikolu għandhom jiġu adottati skond il-procedura stabbilita fl-Artikolu 16. E. Il-Kunsill għandu, qabel l-1 ta' Jannar 1998, jirrevedi d-dispożizzjonijiet ta' dan l-Artikolu fuq bażi ta' rapport mill-Kummissjoni. L-Artikolu 5 1. L-Istati Membri għandhom jassiguraw li l-veterinarju uffiċjali jiddikjara mhux tajjeb għal konsum uman: (a) laħam għall-annimali: (i) li fih, mingħajr preġudizzju għall-mard speċifikat fl-Anness Ċ għad-Direttiva 90/425/KEE [9], wieħed mill-mard li ġej ġie djanjostikat: - antinobaċillożi ġeneralizzat jew antinomikosi - blackleg, - tuberkulosi ġeneralizzata, - lymphadenitis ġeneralizzata, - glanders, - rabja, - tetanus, - salmonellosi akuta, - bruċellosi akuta, - swine erysipelas, - botulism, - speticaemia, pyaemia, toxaemia jew viraemia; (ii) li juri leżjonijiet akuti ta' broncho-pneumonia, pleurisy, peritonjum, metrite, mastrite, artrite, perikardite, enterite jew meningo-enċefalomijelite kkonfermati bi spezzjoni dettaljata, possibilment supplimentata b'eżami batterjoloġiku u tfittxija għal residwi ta' sustanzi b'effett farmakoloġiku. Madankollu, meta r-riżultti ta' dawn l-eżamijiet speċjali huma favorevoli, il-karkassi għandhom jiġu dikjarati mhux tajbin għal konsum uman wara li l-partijiet mhux tajbin għall-konsum ikunu tneħħew; (iii) affetwat bil-mard parasitiku li ġej: sarkoċitosi ġeneralizzata, cysticercosis ġeneralizzata, trikinosi; (iv) mejjet, stillborn jew ma twelidx; (v) maqtul żgħir wisq, u li l-laħam tiegħu huwa oedematous; (vi) li juri sinjali ta' rquqija jew anaemia avvanzata; (vii) li juri tumuri multipli, axxessi jew feriti gravi f'partijiet differenti tal-karkassa jew f'vixxera differenti; (b) laħam minn annimali: (i) li pproduċew reazzjoni pożittiva jew inkonklużiva għal tuberkulina u li fih eżami mwettaq skond il-punt 41(G) tal-Kapitolu VIII ta' l-Anness I wera biss leżjonijiet ta' tuberkolosi lokalizzati f'numru ta' organi jew numru ta' żoni fil-karkassa. Madankollu, meta leżjoni ta' tuberkolosi tkun instabet fil-lymph nodes ta' l-istess organu jew parti mill-karkassa biss l-organu affetwat biss jew il-parti mill-karkassa u l-lymph nodes assoċjati għandhom jiġu dikjarati mhux tajbin għal konsum uman; (ii) li rreaġixxew pożittivament jew inkonklussivament għal bruċellosi kkonfermat minn leżjonijiet li jindikaw infezzjoni akuta. Anke jekk ma tkun instabet ebda leżjoni ta' dan it-tip il-beżżula, it-tract ġenitali u d-demm għandhom xorta jiġu dikjarati mhux tajbin għal konsum uman; (ċ) - il-partijiet tal-karkassi li juru sinjali maġġuri jew infiltrazzjonijiet emoraġiċi, axxessi lokalizzati jew kontaminazzjoni lokalizzata, - interjuri u vixxera b'leżjonijiet patoloġiċi ta' oriġini infettuża, parassitika jew trawmatika; (d) laħam li: - huwa bid-deni, - juri anomaliji serji fir-rigward ta' kulur, riħa, konsistenza jew togħma; (e) meta l-veterinarju uffiċjali huwa sodisfatt li l-karkassa jew l-interjuri huma affettwati b’caseous lymphadenitis jew xi kondizzjonijiet suppurattivi oħrajn u li l-kondizzjoni msemmija mhijiex ġeneralizzata jew assoċjata ma’ l-irquqija: (i) kwalunkwe organu u l-lymph node assoċjata miegħu, jekk il-kundizzjoni msemmija fuq teżisti fil-wiċċ jew fis-sustanza ta' dak l-organu jew lymph node; (ii) fi kwalunkwe każ li għalih ma japplikax (i), il-leżjoni u partijiet li jiċċirkondawhom kif jista’ jaħseb xieraq b'qies għall-età u l-grad ta' attività tal-leżjoni, dwar il-ftehim li leżjoni antika magħluqa sewwa tista’ titqies inattiva; (f) laħam li jirriżulta mit-tirqim tal-punt ta' twaħħil; (g) meta l-veterinarju uffiċjali huwa sodisfatt il l-karkassa kollha jew kwalunkwe parti ta' karkassa jew kwalunkwe interjuri huma affettwati minn xi marda jew kondizzjoni barra minn dawk imsemmija fil-punti preċedenti, il-karkassa kollha u l-interjuri jew dik il-parti inqas tagħhom kif jista’ jqis xieraq; (h) karkassi li l-interjuri tagħhom ma jkunux għaddew minn spezzjoni post mortem; (i) id-demm ta' annimal li l-laħam tiegħu ġie dikjarat mhux tajjeb għal konsum uman skond il-punti preċedenti u demm kontaminat minn kontenuti ta' l-istonku jew xi sustanza oħra; (j) laħam minn annimali li ġew amministrati lilhom: (i) sustanzi pprojbiti taħt id-Direttivi 81/602/KEE [10] u 88/146/KEE [11]; (ii) prodotti li x'aktarx jirrendu l-laħam perikoluż jew ta' ħsara għas-saħħa tal-bniedem li dwarhom għandha tittieħed deċiżjoni skond il-proċedura stabbilita fl-Artikolu 16 wara li tkun ottenuta l-opinjoni tal-Kumitat Xjentifiku Veterinarju. (iii) tenderizers; (k) laħam li jikkontjeni residwi ta' sustanzi awtorizzati skond l-eċċezzjonijiet previsti fl-Artikolu 4 tad-Direttiva 81/602/KEE u l-Artikoli 2 u 7 tad-Direttiva 88/146/KEE, residwi ta' prodotti mediċinali, antibijotiċi, pestiċidi jew ta' sustanzi oħra li huma ta' ħsara jew x'aktarx jagħmlu l-konsum ta' laħam frisk perikoluż jew ta' ħsara għas-saħħa tal-bniedem jekk dawn ir-residwi jkunu aktar mil-livell permess stabbilit mir-regoli Komunitarji; (l) laħam kontaminat jew imċappas sa estent li għandu jiġi deċiż bil-proċedura stabbilita fl-Artikolu 16 wara li tiġi ottenuta l-opinjoni tal-Kumitat Veterinarju Permanenti; (m) il-fwied u l-kliewi ta' annimali li għandhom aktar minn sentejn minn reġjuni li fihom pjanijiet implimentati skond l-Artikolu 4 tad-Direttiva 86/469/KEE [12] urew il-preżenza ġeneralizzata ta' metalli tqal fl-ambjent; (n) laħam li, mingħajr preġudizzju għal regolamenti Komunitarji possibbli applikabbli fis-settur ta' jonizzazzjoni, ġie ttrattat b'radjazzjoni jonizzanti jew ultravjola; (o) laħam li jagħti riħa sesswali pronunzjata. 2. Żidiet jew emendi għall-paragrafu 1 jistgħu jiġu adottati, b'mod partikolari għal tuberkolsoi, bruċellosi u salmonella, skond il-proċedura stabbilita fl-Artikolu 16 u wara li tiġi ottenuta l-opinjoni tal-Kumitat Xjentifiku Veterinarju. L-Artikolu 6 1. L-Istati Membri għandhom jassiguraw li: (a) mingħajr preġudizzju għall-każijiet previsti fl-Artikolu 5(1)(a) (iii) u l-Artikolu 5(2), laħam tal-majjal frisk jew laħam taż-żiemel imsemmi fl-Artikolu 3, jekk mhux ittestjat għal trikinosi skond l-Anness I għad-Direttiva 77/96/KEE [13], jgħaddi min trattament kiesaħ skond l-Anness IV għal dik id-Direttiva; (b) laħam minn: (i) majjali maskili użati għat-trobbija; (ii) majjali cryptorchid u hermaphrodite; (iii) mingħajr preġudizzju għall-każijiet previsti fl-Artikolu 5(1)(o) majjali maskili mhux kastrati b'karkassa ta' iktar minn 80 kilogramma, ħlief meta l-istabbiliment huwa kapaċi jiggarantixxi permezz ta' metodu rikonoxxut mill-proċedura stabbilita fl-Artikolu 16, jew fl-assenza ta' dan il-metodu b'metodu rikonoxxut mill-awtorità kompetenti kkonċernata, li l-karkassi qegħdin jemittu riħa pronunzjata ta' ċingjal jistgħu jinkixfu, ikollu l-marka speċjali prevista bid-Deċiżjoni Nru 84/371/KEE [14] u jgħaddi minn wieħed mit-trattamenti previsti fid-Direttiva 77/99/KEE; (ċ) laħam rikoverat mekkanikament jgħaddi minn trattament ta' sħana skond id-Direttiva 77/99/KEE; (d) wara t-tneħħija ta' partijiet mhux tajbin għall-konsum, laħam frisk u interjuri minn annimali b'infestazzjoni mhux ġeneralizzata b’Cysticercus bovis jew Cysticercus cellulosae jgħaddu minn trattament kiesaħ bl-użu ta' metodu rikonoxxut skond il-proċedura stabbilita fl-Artikolu 16; (e) annimali li għaddew minn qatla ta' emerġenza speċjali jistgħu jkunu awtorizzati biss għall-konsum uman fis-suq lokali u biss jekk il-kondizzjonijiet li ġejjin ikunu ġew issodisfati: - l-ażjenda ta' l-oriġini mhijiex soġġetta għal restrizzjonijiet ta' politika tas-saħħa, - qabel il-qatla l-animal ġie sottopost għal spezzjoni "ante-mortem" minn veterinarju skond l-Artikolu 3(1)(A) (b), - l-annimal ġie maqtul wara li jiġi stordut, żvinat u possibilment evixxerat fil-post; il-veterinarju jista’ jirrinunzja għall-istordament u jawtorizza sparar f'każijiet speċjali, - l-annimal maqtul u żvinat jiġi ttrasportat malajr kemm jista’ jkun wara l-qatla taħt kondizzjonijiet sodisfaċenti ta' iġene lejn biċċerija approvata skond din id-Direttiva. Meta l-annimal maqtul ma jistax jinġieb f'siegħa lejn din il-biċċerija, għandu jiġ ttrasportat f’ container jew mezz ta' trasport li fih it-temperatura ambjentali tinżamm bejn 0 o u 4 oC. Evixxerazzjoni, sakemm ma tkunx saret fil-ħin tal-qatla, għandha titwettaq f’ massimu ta' tlett siegħat wara l-qatla; jekk l-evxxerazzjoni ssir fil-post, il-vixxera għandha tintbagħat mal-karkassa lejn il-biċċerija, - waqt it-trasport lejn il-biċċerija l-annimal maqtul huwa akkumpanjat b'ċertifikat maħruġ mill-veterinarju li ordna l-qtil li jipprova r-riżultat favorevoli wara l-ispezzjoni "ante-mortem", il-kondotta korretta tat-tnixxija tad-demm, il-ħin tal-qatla u n-natura ta' kwalunkwe trattament amministrat lil annimal u, jekk xieraq, ir-riżultat ta' l-ispezzjoni tal-vixxera; dan iċ-ċertifikat għandu jikkorispondi għal mudell li għandu jsir skond il-proċedura stabbilita fl-Artikolu 16, - il-karkassa ta' l-annimali maqtul, hija sakemm ssir l-spezzjoni "post mortem" skond l-Artikolu 3(1)(A) (d) ssupplimentata meta applikabli b'eżami batterjoloġiku li jkun identifikaj bħala kompletament jew parzjalment tajjeb għal konsum uman, ittrattat b'mod li ma jiġix f'kuntatt ma karkassi ta' laħam u interjuri maħsuba għall-konsum uman; (f) laħam minn żona soġġetta għal restrizzjonijiet tas-saħħa ta' l-annimali hija soġġetta għal regoli speċifiċi li għandhom jiġu determinati każ b'każ skond il-proċedura stabbilita fl-Artikolu 16; (g) it-trattament previst fil-punti preċedenti jsir fi stabbiliment ta' oriġini jew xi stabbiliment ieħor nominat mill-veterinarju uffiċjali; (h) il-laħam għandu jiġi mmarkat bit-timbru previst fl-Artikolu 4(A)(3). 2. Il-Kunsill, waqt li jaġixxi b'maġġoranza kkwalifikata fuq proposta mill-Kummissjoni għandu jiddetermina qabel l-1 ta' Lulju 1992, il-partijiet tat-territorju Komunitarju li fihom derogi mill-ħtieġa f’ 1 (a) jistgħu jitħallew sakemm: - in-nuqqas ta' trikinosi huwa ppruvat bi studji epidemoloġiċi, - annimali ħajja u annimali maqtula huma soġetti għal metodu effettiv ta' kxif u kontroll. L-Artikolu 7 1. L-Istati Membri għandhom jassiguraw li: (a) laħam dikjarat mhux tajjeb għall-konsum uman jista’ jiġi magħżul minn laħam dikjarat tajjeb għall-konsum uman; (b) laħam dikjarat mhux tajjeb għal konsum uman huwa trattat skond id-Direttiva 90/667/KEE [15]. 2. Regoli dettaljati għall-implimentazzjoni ta' dan l-artikolu għandhom jekk neċessarju jiġu determinati skond il-proċedura stabbilita fl-Artikolu 16. L-Artikolu 8 1. Mingħajr preġudizzju għad-Direttiva 86/469/KEE, annimali jew il-laħam tagħhom għandu jgħaddi minn eżami għal residwi meta l-veterinarju uffiċjali jissuspetta l-preżenza tagħhom fuq is-sejbiet ta' l-ispezzjoni tas-saħħa. Dan l-eżami għandu jikkontrolla għal residwi kemm ta' sustanzi li għandhom azzjoni farmaloġika u l-konverżjoni ta' prodotti tagħhom, u għal sustanzi oħra trasmessi lil-laħam li x'aktarx ikun ta' ħsara għas-saħħa tal-bniedem. Jekk il-laħam eżaminat juri traċċi ta' residwi fi kwantitajiet li jeċċedu t-tolleranzi permessi, għandhom jiġu dikjarati għall-konsum uman. Dawn l-eżamijiet għal residwi għandhom jitwettqu skond metodi ppruvati li huma xjentifikament rikonoxxuti, b'mod partikolari dawk stabbiliti f'regoli Komunitarji jew standards internazzjonali oħra. Għandu jkun possibbli li jiġu evalwati r-riżultati ta' l-eżami tar-residwi bl-użu ta' metodi ta' referenza stabbilti skond il-proċedura stabbilita fl-Artikolu 16. Skond il-proċedura stabbilita fl-Artikolu 16, mill-inqas laboratorju wieħed ta' referenza għandu jkun nominat f'kull Stat Membru biex iwettaq l-eżami għal residwi. 2. Waqt li jaġixxi fuq proposta mill-Kummissjoni, il-Kunsill għandu jiddetermina it-tolleranzi għal sustanzi trasmessi lill-laħam li x'aktarx huwa ta' ħsara għas-saħħa tal-bniedem barra dawk stabbiliti fid-Direttiva tal-Kunsill 86/363/KEE [16] u r-Regolament tal-Kunsill (KEE) Nru 2377/90 [17]. L-Artikolu 9 L-Istati Membri jassiguraw li: (i) l-preżenza permanenti ta' mill-inqas veterinarju uffiċjali wieħed f'biċċerija approvata skond l-Artikolu 10 waqt l-ispezzjonijiet ante-mortem u post-mortem; (ii) il-preżenza ta' veterinarju uffiċjali mill-inqas darba kuljum f'impjant ta' tqattigħ approvat skond l-Artikolu 10 meta jsir xogħol fuq laħam, għall-kontroll ta' kondizzjonijiet ta' iġene ta' l-impjant u r-rekord ta' laħam frisk li jidħol u jitlaq l-impjant; (iii) il-preżenza regolari ta' veterinarju uffiċjali f'maħżen kiesaħ. Il-veterinarju uffiċjali jista’ jkun assistit minn awżiljarji mqiegħda taħt l-awtorità u r-responsabbiltà tiegħu fit-twettiq ta' l-operazzjonijiet li ġejjin: (a) spezzjoni ante-mortem, ir-rwol ta' l-awżiljarju biex jagħmel kontroll inizjali fuq l-annimali u biex jgħin b'xogħlijiet purament prattiċi; (b) spezzjoni post-mortem, sakemm il-veterinarju uffiċjali jkun kapaċi jissorvelja x-xogħol ta' l-awżiljarji fuq il-post; (ċ) il-kontroll tas-saħħa ta' laħam maqtugħ u maħżun; (d) l-spezzjoni u s-sorveljanza ta' stabbilimenti approvati skond l-Artikolu 10. In-numru massimu ta' awżiljarji li jistgħu jassistu l-veterinarju uffiċjali fix-xogħol tiegħu għandu jiġi ffissat mill-Kunsill, waqt li jaġixxi fuq proposta tal-Kummissjoni, qabel l-ta' Jannar 1992. In-numru għandu jkun żgħir biżżejjed biex il-veterinarju uffiċjali jkun jista’ jeżerċita sorveljanza effettiva ta' l-spezzjoni post-mortem. Biss persuni li jissodisfaw ir-rekwiżiti ta' l-Anness III jistgħu jiġu maħtura bħala awżiljarji wara test organizzat mill-awtorità kompetenti ċentrali ta' l-Istat Membru jew mill-awtorità maħtura min dik l-awtorità ċentrali. Sabiex jipprovdu l-assistenza msemmija fuq, l-awżiljarji għandhom jiffurmaw parti minn tim ta' spezzjoni taħt il-kontroll u r-responsabbiltà tal-veterinarju uffiċjali. Għandhom ikunu indipendenti mill-istabbiliment. L-awtorità kompetenti ta' l-Istat Membru kkonċernat għandha tiddetermina l-kompożizzjoni ta' tim ta' spezzjoni għal kull stabbiliment b'tali mod li l-veterinarju uffiċjali jista’ jissorvelja l-operazzjonijiet ta' hawn fuq. Regoli dettaljati li jirregolaw l-assistenza msemmija f'dan l-Artikolu, sakemm neċessarju, jiġu determinati skond il-procedura stabbilita fl-Artikolu 16. L-Artikolu 10 1. Kull Stat Membru għandu jfassal lista ta' stabbilimenti approvati, barra dawk imsemmija fl-Artikolu 4, u kull stabbiliment ikollu numru ta' approvazzjoni veterinarja. L-Istati Membri għandhom jibagħtu din il-lista lil Istati Membri l-oħra u lill-Kummissjoni. Impjanti ta' tqattigħ imsemmija fit-tieni inċiż tat-tieni paragrafu tal-punt 19 ta' l-Anness I għandhom ukoll ikunu soġġetti għal approvazzjoni skond id-Direttiva 71/118/KEE [18]. Għandha ssir referenza għal din l-approvazzjoni speċjali fil-lista ta' impjanti ta' tqattigħ ippubblikata mill-Kummissjoni. Stat Membru m’għandux japprova stabbiliment sakemm ma jkunx issodisfat li jikkonforma ma’ din id-Direttiva. Meta jinstab li l-iġene hija inadegwata u meta l-miżuri previsti fil-punt 41(F) tal-Kapitolu VIII ta' l-Anness I ikunu ppruvati insuffiċjenti biex tiġi rimedjata s-sitwazzjoni, l-awtorità nazzjonali kompetenti għandha temporanjament tissospendi l-approvazzjoni. Jekk l-operatur ta' l-stabbiliment, is-sid jew l-aġent ma jagħmilx tajjeb għan-nuqqasijiet innutati fit-terminu ffissat mill-awtorità nazzjonali kompetenti din ta' l-aħħar għandha tirtira l-approvazzjoni. L-Istat Membru inkwistjoni għandu jieħu kont hawnhekk tal-konklużjonijiet ta' kull kontroll imwettaq skond l-Artikolu 12. L-Istati Membri l-oħra u l-Kummissjoni għandhom jiġu informati bis-sospensjoni jew bl-irtirar ta' l-approvazzjoni. 2. L-operatur ta' l-stabbiliment, is-sid jew l-aġent għandhom, skond it-tieni subparagrafu tal-paragrafu 4, iwettqu kontrolli regolari fuq l-iġene ġenerali tal-kondizzjonijiet ta' produzzjoni fl-istabbiliment, inter alia, permezz ta' kontrolli mikrobijoloġiċi. Il-kontrolli għandhom ikopru utensili, armar u makkinarju fl-istadji kollha tal-produzzjoni u, jekk neċessarju, prodotti. L-operatur ta' l-istabbiliment, is-sid jew l-aġent tiegħu għandhom ikunu f’pożizzjoni, fuq talba tas-servizz uffiċjali, li jinfurmaw lill-veterinarju uffiċjali jew lill-esperti veterinarji tal-Kummissjoni bin-natura, il-frekwenza u r-riżultati tal-kontrolli kondotti għal dan l-iskop, flimkien ma’ l-isem tal-laboratorju investigattiv jekk ikun hemm bżonn. In-natura ta' dawn il-kontrolli, il-frekwenza tagħhom, kif ukoll metodi ta' teħid ta' kampjuni u l-metodi għall-eżami batterjoloġiku għandhom jiġu stabbiliti skond il-proċedura stabbilita fl-Artikolu 16. 3. L-operatur ta' l-istabbiliment, is-sid jew l-aġent tiegħu għandhom jistabbilixxu programm ta' taħriġ għall-persunal li jippermetti lill-ħaddiema li jikkonformaw mal-kondizzjonijiet tal-produzzjoni iġjenika addatta għall-istruttura ta' produzzjoni. Il-veterinarju uffiċjali responsabbli għall-istabbiliment għandu jkun involut fl-ippjanar u l-implimentazzjoni ta' dak il-programm. 4. Spezzjoni u sorveljanza ta' stabbilimenti għandhom isiru taħt ir-responsabbiltà tal-veterinarju uffiċjali li, skond l-Artikolu 9, jista’ jkun assistit f'xogħlijiet purament materjali minn awżiljarji. Il-veterinarju uffiċjali għandu fil-ħinijet kollha jkollu aċċess liberu għall-partijiet kollha ta' l-stabbilimenti sabiex jassigura li jkun hemm konformità ma’ din id-Direttiva u, meta jkun hemm dubju dwar l-oriġini tal-laħam jew annimali maqtula, għal dokumenti ta' kontabilità li jippermettulu jintraċċa l-azjenda ta' l-oriġini ta' annimal maqtul. Il-veterinarju uffiċjali għandu regolarment janalizza r-riżultati tal-kontrolli previsti f'2. Hu jista’, fuq il-bażi ta' din l-analiżi, iwettaq aktar kontrolli mikrobijoloġiċi fl-istadji kollha ta' produzzjoni jew fuq il-prodotti. Ir-riżultat ta' dawn l-analiżi għandu jitniżżel f'rapport, li l-konklużjonijiet u r-rakkomandazzjonijiet tiegħu jiġu notifikati lill-operatur ta' l-istabbiliment, is-sid jew l-aġent tiegħu, li għandhom jirrettifikaw in-nuqqasijiet bil-ħsieb li titjieb l-iġene. L-Artikolu 11 L-Istati Membri għandhom jafdaw lis-servizz ċentrali jew xi korp bix-xogħlijiet tal-ġbir u l-użu tar-riżultati ta' l-spezzjonijiet ante-mortem u post-mortem imwettqa mill-veterinarju uffiċjali fir-rigward tad-djanjosi tal-mard trasmess lill-bniedem. Meta din il-marda tiġi djanjostikata, ir-riżultati tal-każ speċifiku għandhom jiġu kkomunikati malajr kemm jista’ jkun lill-awtoritajiet veterinarji kompetenti responsabbli għas-sorveljanza tal-merħla li minnha jkunu oriġinaw l-annimali. L-Istati Membri għandhom jissottimettu lill-Kummissjoni informazzjoni dwar ċertu mard u partikolarment każijiet meta mard trasmessibbli lill-bniedem ikun ġie djanjostikat. Il-Kummissjoni,waqt li taġixxi skond il-proċedura stabbilita fl-Artikolu 16, għandha taddotta regoli dettaljati għall-implimentazzjoni ta' dan l-Artikolu, u b'mod partikolari: - ir-regolarità li biha l-informazzjoni għandha tiġi sottomessa lill-Kummissjoni, - it-tip ta' informazzjoni, - il-mard li għalih tapplika l-ġabra ta' informazzjoni, - proċeduri għall-ġbir u l-użu ta' informazzjoni. L-Artikolu 12 1. Esperti veterinarji mill-Kummissjoni jistgħu, sakemm neċessarju sabiex jassiguraw applikazzjoni uniformi ta' din id-Direttiva u b'kooperazzjoni ma’ l-awtoritajiet nazzjonali kompetenti jagħmlu spezzjonijiet fil-post; jistgħu b'mod partikolari jivverifikaw jekk stabbilimetni approvati qegħdin fil-fatt jikkonformaw ma’ din id-Direttiva. Il-Kummissjoni għandha tinforma lill-Istati Membri bir-riżultati tal-kontrolli mwettqa. Stat Membru li fit-territorju tiegħu ikun qed isir kontroll għandu jagħti l-assistenza kollha neċessarja lil esperti fil-qadi ta' dmirijiethom. Id-dispożizzjonijiet ġenerali għall-implimentazzjoni ta' dan l-Artikolu għandhom jiġu adottati skond il-procedura stabbilita fl-Artikolu 16. Wara li tottjeni l-opinjoni ta' l-Istati Membri fil-Kumitat Veterinarju Permanenti, il-Kummissjoni għandha tfassal rakkomandazzjoni li tikkonċerna r-regoli li għandhom jiġu esegwiti fit-twettiq tal-kontrolli previsti f'dan il-paragrafu. 2. Qabel l-1 ta' Jannar 1995 il-Kunsill għandu jirrevedi dan l-Artikolu fuq bażi ta' rapport mill-Kummissjoni, li jista’ jkollu proposti miegħu. L-Artikolu 13 1. Skond il-proċedura stabbilita fl-Artikolu 16, l-Istati Membri jistgħu jiġu awtorizzati japplikaw id-dispożizzjonijiet ta' l-Artikolu 4 għal biċċeriji li jittrattaw massimu ta' 20 unità ta' bhejjem fil-ġimgħa u 1000 unità ta' bhejjem fis-sena: (a) jekk jinstabu f'reġjuni li jsofru minnn limiti ġeografiċi speċjali jew affettwati b'diffikultajiet ta' fornitura; (b) jekk, sa l-1 ta' Lulju 1991, ikunu qed iwettqu programm ta' ristrutturar fil-kuntest ta' pjan nazzjonali li jeżiżti f'dik il-ġurnata. Skond l-istess proċedura, u b'deroga mir-rati ta' konverżjoni għal-limiti ffissati f'termini ta' unitajiet ta' bhejjem fl-ewwel paragrafu ta' l-Artikolu 4(A), l-awtorizzazzjoni prevista fl-ewwel subparagrafu ta' dan il-paragrafu tista’ tiġi estiża għal stabbilimenti li jittrattaw massimu ta' 60 majjal fil-ġimgħa, meta jiġu ssodisfati r-rekwiżiti li ġejjin: (a) is-sid ta' l-stabbiliment ikun irċieva taħriġ speċifiku, rikonoxxut mill-awtorità kompetenti, fil-produzzjoni ta' iġene; (b) l-annimali li għandhom jinqatlu huma l-proprjetà tas-sid ta' l-istabbiliment, jew ikunu nxtraw minnu biex jissodisfaw ir-rekwiżiti msemmija f’(d); (ċ) il-laħam huwa prodott f'postijiet li jissodisfaw il-ħtiġiet ta' l-Anness II u li jinstabu fl-istabbiliment; (d) il-laħam huwa prodott biss biex iforni l-stabbiliment jew jinbiegħ direttament lill-konsumatur fuq il-post. Meta deċiżjonijiet li jagħtu derogi huma adottati, rekwiżiti speċifiċi, b'mod partikolari d-definizzjoni tas-suq komuni, jistgħu jiġu previsti. Stabbilimenti li jibbenefikaw minn dawn id-derogi għandhom ikunu soġġetti għall-ispezzjoni Komunitarja approvata mill-istabbilimenti. 2. Skond il-proċedura stabbilita fl-Artikolu 16: - derogi mit-tieni, it-tielet u r-raba’ inċiż tal-punt 14 (ċ) tal-Kapitolu II, mill-punt 42(A)(2) tal-Kapitolu VIII u l-punt 46(d) tal-Kapitolu IX ta' l-Anness I jistgħu jingħataw, fuq talba, lil kwalunkwe Stat Membru li jipprovdi garanziji simili. Dawn id-derogi għandhom jiffissaw kondizzjonijiet tas-saħħa li huma mill-inqas ekwivalenti għal dawk ta' l-Anness I, - rekwiżiti addizzjonali addattati għas-sitwazzjoni speċifika ta' l-Istati Membri kkonċernati fir-rigward ta' ċertu mard li x'aktarx jipperikola s-saħħa tal-bniedem jistgħu jiġu deċiżi, - kondizzjonijiet speċjali għall-approvazzjoni ta' stabbilimenti li jinsabu fis-swieq bl-ingrossa jistgħu jiġu deċiżi. L-Artikolu 14 1. Mingħajr preġudizzju għad-dispożizzjonijiet speċifiċi ta' din id-Direttiva, il-veterinarju uffiċjali jew l-awtorità kompetenti għandhom, meta jkun suspettat li l-leġislazzjoni veterinarja ma jkunx hemm konformità magħha jew ikun hemm dubju dwar jekk il-laħam hux tajjeb għall-konsum, iwettqu xi kontrolli veterinarji li jqisu xieraq. 2. L-Istati Membri għandhom jieħdu l-miżuri amministrattivi jew penali xierqa sabiex jippenalizzaw kull ksur ta' leġislazzjoni veterinarja Komunitarja, b'mod partikolari meta jinstab li ċ-ċertifikati jew id-dokumenti mfassla ma jikkorrispondux ma’ l-istat attwali tal-laħam, li l-marki ta' identifikazzjoni ma jikkonformawx mar-regoli, li l-laħam ma kienx ippreżentat għal spezzjoni jew li l-laħam ma ġiex użat għal skop oriġinarjament maħsub. L-Artikolu 15 L-Annessi għad-Direttiva għandhom jiġu emendati mill-Kunsill waqt li jaġixxi b'maġġoranza kkwalifikata fuq proposta mill-Kummissjoni, b'mod partikolari sabiex jiġu adattati għal avvanzi fit-teknoloġija. L-Artikolu 16 1. Meta l-proċedura stabbilita f'dan l-Artikolu għandha tiġi segwita, il-kwistjonijiet għandhom jiġu riferiti mingħajr dewmien lill-Kumitat Veterinarju Permanenti mill-President tiegħu, jew fuq inizjattiva tiegħu jew fuq it-talba ta' rappreżentant ta' Stat Membru. 2. Ir-rappreżentant tal-Kummissjoni għandu jissottometti abbozz tal-miżuri li għandom jiġu addottati. Il-Kumitat għandu jagħti l-opinjoni tiegħu dwar dawn il-miżuri fi żmien li l-President jista’ jistabbilixxi skond l-urġenza tal-kwistjoni. L-Opinjonijiet għandhom jingħataw b'maġġoranza ta' 54 vot, il-voti ta' l-Istati Membri jiġu peżati kif previst fl-Artikolu 148(2) tat-Trattat. Il-President m'għandux jivvota. 3. Il-Kummissjoni għandha tadotta l-miżuri u timplimentahom immedjatament meta jkunu skond l-opinjoni tal-Kumitat. Meta ma jkunux skond l-opinjoni tal-Kumitat jew jekk ebda opinjoni ma tingħata, il-Kummissjoni għandha mingħajr dewmien tipproponi lill-Kunsill il-miżura li għandha tiġi adottata. Il-Kunsill għandu jadotta l-miżuri b'maġġoranza kkwalifikata. Jekk, fi tliet xhur mid-data li fiha tiġi sottomessa l-proposta, il-Kunsill ikun għadu ma adotta ebda miżura, il-Kummissjoni għandha taddotta il-miżuri proposti u tapplikahom immedjatament, ħlief meta l-Kunsill ikun iddeċieda kontra dawn il-miżuri b'maġġoranza sempliċi. L-Artikolu 17 Qabel l-1 ta' Lulju 1994 il-Kummissjoni għandha tagħti lill-Kunsill rapport, possibilment akkumpanjat minn proposti li fuqhom il-Kunsill għandu jieħu deċiżjoni bil-proċedura ta' votazzjoni stabbilita fl-Artikolu 43 ta' Trattat, dwar metodi ta' spezzjoni li jassiguraw livell ta' saħħa ta' l-annimali ekwivalenti għal dak garantit b'metodi ta' spezzjoni ante-mortem u post-mortem deskritti fil-Kapitoli VI u VIII ta' l-Anness I. L-Artikolu 18 Ir-regoli stabbiliti fid-Direttiva 89/662/KEE għandhom japplikaw partikolarment għal kontrolli fl-oriġini, għall-organizzazzjoni ta' u kontrolli wara li għandhom jitwettqu mill-Istat Membru ta' destinazzjoni, u għall-miżuri protettivi li għandhom jiġu implimentati. L-Artikolu 19 Din id-Direttiva hija indirizzata lill-Istati Membri. L-ANNESS I IL-KAPTIOLU I KONDIZZJONIJIET ĠENERALI GĦALL-APPROVAZZJONI TA’ STABBILIMENTI Stabbilimenti għandu jkollhom mill-inqas: 1. Fi kmamar fejn jiġi prodott laħam frisk, maħdum jew maħżun u f’żoni u kurituri li minnhom jiġi trasportat laħam frisk: (a) art waterproof li faċilment titnaddaf u tiġi diżinfettata, li ma ssewwisx malajr u magħmula b’tali mod li t-tisfija ta’ l-ilma hija faċilitata: l-ilma għandu jitmexxa lejn katusi bi grilji u ftuħ għall-prevenzjoni ta’ l-irwejjaħ. Madankollu: - fil-każ ta’ kmamar imsemmija fil-punt 14 (d) u (f) tal-Kapitolu II, il-punt 15(a) tal-Kapitolu III u l-punt 16(a) tal-Kapitolu IV, id-dirottament ta’ ilma lejn katusi bi grilji u fetħiet mhuwiex meħtieġ u, fil-każ ta’ postijiet imsemmija fil-punt 16(a), apparat li bih jista’ jitneħħa l-ilma faċilment huwa suffiċjenti, - f’każ ta’ kmamar imsemmija fil-punt 17 (a) tal-Kapitolu IV u f’żoni u kuruturi li minnhom huwa ttrasportat laħam frisk, art waterproof u li ma ssewwisx hija suffiċjenti; (b) ħitan lixxi, reżistenti u impermeabbli, b’saff ta’ kulur ċar, b’kisi li jista’ jinħasel sa għoli ta’ mill-inqas żewġ metri, u ta’ mill-inqas tliet metri fi kmamar tal-qatla; fi kmamar ta’ tkessiħ jew refriġerazzjoni u fi mħażen il-ħitan għandhom jinksew mill-inqas sa għoli tal-ħażna. Punti fejn jingħaqdu l-ħitan u l-art għandhom jiġu arrotondati jew jitlestew b’mod simili ħlief fil-kmamar imsemmija fil-punt 17 (a) tal-Kapitolu IV. Madankollu, l-użu ta’ ħitan ta’ l-injam fil-kmamar imsemmija fil-punt 17 tal-Kapitolu IV ma jikkositiwix raġunijiet għall-rtirar ta’ approvazzjoni sakemm ikunu nbnew qabel l-1 ta’ Jannar 1983; (ċ) bibien f’materjal reżistenti, mhux korrożiv u, jekk ta’ l-injam, b’kisja lixxa u impermeabbli fuq is-superfiċi kollha; (d) materjali ta’ insulazzjoni li ma jsewsux u huma bla riħa; (e) ventilazzjoni adegwata u estrazzjoni tajba ta’ fwar; (f) dawl adegwat naturali jew artifiċjali li ma jiddistorċix kuluri; (g) saqaf nadif u li jitnaddaf malajr; f’nuqqas ta’ dan, saqaf b’superfiċi interjuri li jissodisfa dawn il-kondizzjonijiet; 2. (a) viċin kemm jista’ jkun għal postazzjonijiet tax-xogħol, numru suffiċjenti ta’ faċilitajiet għal tindif u diżinfettar ta’ l-idejn u għat-tindif ta’ għodda b’ilma sħun. Il-vitien m’għandhomx jitħaddmu bl-idejn. Għall-ħasil ta’ l-idejn, dawn il-faċilitajiet għandu jkollhom ilma sħun u kiesaħ jew ilma mħallat għal temperatura addattata, prodotti ta’ tindif u diżinfettar u mezzi iġjeniċi biex jiġu xxuttati l-idejn; (b) faċilitajiet għad-disinfettar ta’ għodda, b’ilma sħun fornit f’mhux inqas minn 82 oC; 3. arranġamenti approprjati għall-protezzjoni kontra annimali bħal insetti u ġrieden; 4. (a) strumenti u tagħmir tax-xogħol bħal imwejjed tat-tqattigħ, imwejjed b’uċuħ għat-tqattigħ li jinqalgħu, ċineg ta’ trasport u srieraq, magħmula minn materjal li jirreżisti l-korrożjoni li ma jċappasx il-laħam u faċli biex jitnaddaf u jiġi disinfettat. Uċuħ li jiġu, jew kapaċi jiġu, f’kuntatt mal-laħam, inklużi welds u ġonot, għandhom jinżammu lixxi. L-użu ta’ laħam frisk ippakkjat b’mod iġeniku; (b) armar mhux korrożiv u tagħmir li jissodisfa ħtiġiet ta’ iġene għal: - trattament tal-laħam, - ħażna ta’ kontenituri tal-laħam, b’tali mod li la l-laħam u lanqas il-kontenituri ma jiġu f’kuntatt dirett ma l-art jew mal-ħitan; (ċ) faċilitajiet, inklużi żoni ta’ reċezzjoni u direzzjoni ppreżentati u mgħammra kif xieraq, għat-trattament iġeniku u l-protezzjoni ta’ laħam waqt it-tagħbija u l-ħatt; (d) kontenituri speċjali li jirreżistu l-ilma u mhux korrożivi, b’għotjien u għeluq biex jipprevjenu persuni mhux awtorizzati milli jneħħu affarijiet minnhom, biex iżommu laħam mhux maħsub għal konsum uman, jew kamra li tissakkar għal dan il-laħam jekk il-kwantitajiet huma kbar biżżejjed biex dan ikun neċessarju jew jekk il-laħam ma jitneħħix jew jinqered fit-tmiem ta’ kull jum utli; meta dan il-laħam jitneħħa minn conduits, dawn għandhom ikunu mibnija u installati b’tali mod li jevitaw kull riskju ta’ kontaminazzjoni tal-laħam frisk; (e) faċilitajiet għall-ħażna iġenika ta’ materjali għal tgeżwir u ppakkjar meta dawn l-attivitajiet jitwettqu fl-stabbiliment; 5. tagħmir ta’ refriġerazzjoni biex iżomm it-temperatura interna tal-laħam fil-livelli meħtieġa b’din id-Direttiva. Dan it-tagħmir għandu jinkludi sistema biex jissaffa l-ilma kkondensat mingħajr il-possibilità ta’ kontaminazzjoni tal-laħam; 6. fornitura bi pressa ta’ ilma tajjeb għax-xorb fis-sens tad-Direttiva 80/778/KEE [1] biss. Madankollu, fornitura ta’ ilma mhux tajjeb għax-xorb hija awtorizzata f’każijiet eċċezzjonali għall-produzzjoni tal-fwar, għat-tifi tan-nar u tkessiħ ta’ tagħmir ta’ refriġerazzjoni, sakemm il-pajpijiet installati għal dan l-skop ma jipprekludux l-użu ta’ dan l-ilma għal skopijiet oħra u ma jippreżentaw ebda riskju ta’ kontaminazzjoni ta’ laħam frisk. Pajpijiet ta’ ilma mhux tajjeb għax-xorb għandhom jintgħarfu sew min dawk użati għal ilma tajjeb għax-xorb; 7. fornitura adegwata ta’ ilma jaħraq tajjeb għax-xorb fis-sens tad-Direttiva 80/778/KEE; 8. sisitemi ta’ rimi ta’ likwidu u solidi li jissodisfaw ir-rekwiżiti ta’ l-iġene; 9. kamra li tissakkar mgħammra b’mod adegwat għall-użu esklussiv tas-servizz veterinarju; jew, fil-każ ta’ mħażen imsemmija fil-punt 17 tal-Kapitolu IV, faċilitajiet adegwati; 10. faċilitajiet li jippermettu spezzjonijiet veterinarji previsti f’din id-Direttiva li għandhom jitwettqu b’mod effiċjenti fi kwalunkwe ħin; 11. numru adegwat ta’ kmamar ta’ tibdila b’ħitan lixxi, waterpoof, ħitan u artijiet li jinħaslu, sinkijiet, showers u flush lavatories mgħammra b’mod li jipproteġu l-partijiet nodfa tal-bini minn kontaminazzjoni. Lavatories m’għandhomx jinfetħu direttament fuq il-kmamar tax-xogħol. Showers mhumiex neċessarjii fi mħażen kiesħa u li jibagħtu bil-baħar laħam frisk ippakkjat b’mod iġeniku biss.Is-sinkijiet għandu jkollhom ilma jaħraq u kiesaħ jew ilma mħallat minn qabel għal temperatura adatta, materjali għat-tindif u d-disinfettar ta’ l-idejn u mezzi iġeniċi ta’ tnixxif ta’ l-idejn. Il-vitjiet tas-sinkijiet m’għandhomx jinħadmu bl-idejn jew bid-dirgħajn. Għandu jkun hemm numru suffiċjenti ta’ dawn is-sinkijiet ħdejn il-lavatories; 12. post u faċilitajiet adegwati għat-tindif u mezzi ta’ diżinfettar ta’ trasport għal laħam ħlief fil-każ ta’ mħażen kiesħa li jirċievu u jibagħtu bil-baħar laħam frisk ippakkjat iġenikament biss. Għandhom jiġu pprovduti postijiet separati ta’ dan it-tip u faċilitajiet adgewati għal mezzi ta’ transport għal bhejjem fil-każ ta’ biċċeriji. Madankollu, dawn il-postijiet u faċilitajiet mhumiex obbligatorji jekk jeżistu dispożizzjonijiet li jeħtieġu li mezzi ta’ trasport jitnaddfu u jiġu disinfettati f’faċilitajiet uffiċjalment awtorizzati; 13. kamra jew post sigur għall-ħażna ta’ diterġenti, diżinfettanti u sustanzi simili. IL-KAPITOLU II KONDIZZJONIJIET SPEĊJALI GĦALL-APPROVAZZJONI TA’ BIĊĊERIJI 14. B’żieda mar-rekwiżiti ġenerali l-biċċeriji għandu jkollhom mill-inqas: (a) kenn adegwat jew, jekk jippermetti t-temp, postijiet fejn jistennew l-annimali; ħitan u artijiet għandhom ikunu reżistenti, impermeabbli u faċli biex jitnaddfu u tiddiżinfettahom; dawn il-faċilitajiet għandhom jiġu mgħammra biex l-annimali jinsqew, u jiġu mitmugħa jekk neċessarju, u jekk xieraq sistema ta’ drenaġġ; (b) postijiet tal-qatla kbar biżżejjed biex isir xogħol b’mod sodisfaċenti. F’postijiet tal-qatla fejn kemm majjali u kemm speċi ta’ annimali oħra jinqatlu, għandu jiġi provdut post speċjali għall-qtil tal-majjali; madankollu, dan il-post speċjali simili mhuwiex essenzjali jekk il-qatla tal-majjali u dik ta’ annimali oħra ssir f’ ħinijiet differenti; iżda f’dawn il-każijiet it-tismit, it-tqaxxir, il-brix u l-ħruq għandhom isiru f’postijiet speċjali li huma separati b’mod ċar mil-linja tal-qtil jew bi spazju miftuħ ta’ mill-inqas ħames metri jew b’partizzjoni ta’ għoli ta’ mill-inqas tliet metri; (ċ) kmamar separati kbar biżżejjed u esklussivament riżervati għal: - tbattil u tindif ta’ stonkijiet u intestini. Kmamar separati ma jkunux, madankollu, neċessarji jekk dawn l-operazzjonijiet li jinvolvu stonkijiet jitwettqu permezz ta’ tagħmir mekkaniku ta’ ċirkwit magħluq li jkollu sistema xierqa ta’ ventilazzjoni u li jissodisfa r-rekwiżiti li ġejjin: (i) it-tagħmir għandu jkun installat u rranġat b’tali mod li operazzjonijiet għas-separazzjoni ta’ l-intestini mill-istonku u għat-tbattil u t-tindif ta’ l-istonkijiet isir b’mod iġeniku. Għandu jkun f’post speċjali li huwa b’mod ċar separat minn kull laħam frisk espost b’partizzjoni li tibda mill-art sa għoli ta’ mill-inqas tliet metri u li tiċċirkonda ż-żona fejn jitwettqu dawn l-operazzjonijiet; (ii) id-disinn u l-operazzjoni tal-magna għandhom effettivament jipprevjenu kull kontaminazzjoni tal-laħam frisk; (iii) estrattur ta’ l-arja għandu jiġi installat u għandu jiffunzjona b’mod li jelimina rwejjaħ u kull riskju ta’ kontaminazzjoni ta’ l-aerosols; (iv) il-magna għandha tkun mgħammra b’apparat li jippermetti evakwazzjoni ta’ ċirkwit magħluq ta’ l-ima li jibqa’ u l-kontenut ta’ l-istonkijiet għas-sistema ta’ drenaġġ; (v) iċ-ċirkwit segwit bi stonkijiet minn u lejn il-magna għandhom it-tnejn ikunu separati b’ mod ċar u f’distanza miċ-ċirkwit segwit b’laħam ieħor frisk. Immedjatament wara li jiġu żvojtati u mnaddfa, l-istonkijiet għandhom jitneħħew b’mod iġeniku; (vi) l-istonkijiet m’għandhomx jiġu trattati minn persunal li jittratta laħam frisk ieħor. Persunal li jittratta l-istonkijiet m’għandux ikollu aċċess għal laħam frisk ieħor; - dressing guts u kirxa jekk dan jitwettaq fil-biċċerija. Madankollu, dawk l-operazzjonijiet jistgħu jitwettqu fl-istess kamra msemmija fl-ewwel inċiż sakemm tiġi evitata kontaminazzjoni inkroċjata; - il-preparazzjoni u t-tindif ta’ interjuri barra minn dawk imsemmija fl-inċiżi preċedenti, inkluż post separat għall-ħażna ta’ rjus f’distanza suffiċjenti minn interjuri oħra, jekk dawn l-operazzjonijiet jitwettqu fil-biċċerija u ma jseħħux fuq il-linja tal-qatla; - il-ħażna ta’ ġlud, qrejjen, difrejn u żbul tal-majjali, fil-każ li dawn ma jitneħħewx direttament minn biċċerija fil-jum tal-qatla, f’reċipjenti magħluqa u li ma jnixxux sakemm jitneħħew; (d) post separat għall-ippakkjar ta’ interjuri jekk dan isir fil-biċċerija; (e) postijiet li jissakru jew, jekk tippermetti l-klima, pens addatti bi drenaġġ separat għal annimali morda jew suspettati; postijiet li jingħalqu riżervati għall-qatla ta’ dawn l-annimali, il-ħażna ta’ laħam miżmum u l-ħażna ta’ laħam dikjarat mhux tajjeb għall-konsum uman. Postijiet riżervati għall-qatla ta’ dawn l-annimali mhumiex essenzjali fi stabbiliment mhux awtorizzat mill-awtorità kompetenti għall-qatla ta’ dawn l-annimali jew meta dan il-qtil isir fi tmiem ta’ qtil normali, sakemm jittieħdu passi sabiex tiġi pprevenuta kontaminazzjoni ta’ laħam dikjarat tajjeb għal konsum uman. F’dan il-każ il-post għandu jitnaddaf u jiġi diżinfettat b’mod speċjali taħt sorveljanza uffiċjali qabel ma jerġa’ jintuża għall-qatla ta’ l-annimali li la huma morda u lanqas suspettati; (f) kmamar suffiċjentament kbar jew kmamar ta’ refriġerazzjoni mgħammra b’ armar li jirreżisti l-korrożjoni maħsub biex jipprevjeni laħam frisk milli jiġi f’kuntatt ma’ l-art jew mal-ħitan met jiġi spustjat jew miżmum; (g) mezzi ta’ kontroll ta’ aċċess lejn u ħruġ mill-biċċerija; (h) separazzjoni ċara bejn iż-żoni maħmuġa u nodfa tal-bini sabiex iż-żoni nodfa jkunu protetti minn kontaminazzjoni; (i) tagħmir tali, li wara l-istordament, id-dressing jista’ jitwettaq kemm jista’ jkun fuq l-annimal sospiż; taħt l-ebda ċirkostanza ma jista’ l-annimal sospiż jiġi f’kuntatt ma’ l-art waqt id-dressing; (j) sistema għaddejja minn fuq ta’ ħadid għal trattament ulterjuri ta’ laħam: (k) jekk id-demel jinħażen fil-preċinti tal-biċċerija, sezzjoni speċjali għal dan id-demel; (l) kamra mgħammra tajjeb biex jitwettaq eżami għal trikinella meta dan it-test isir fl-istabbiliment. IL-KAPITOLU III KONDIZZJONIJIET SPEĊJALI GĦALL-APPROVAZZJONI TA’ IMPJANTI GĦAT-TQATTIGĦ 15. B’ żieda għar-rekwiżiti ġenerali impjanti ta’ tqattigħ għandu jkollhom mill-inqas: (a) kmamar ta’ tkessiħ jew refriġerazzjoni kbar biżżejjed għall-preservazzjoni tal-laħam, u, meta laħam ippakkjat jinħażen fl-istabbiliment, kamra separata għal laħam ippakkjat. Laħam mhux ippakkjat ma jistax jinħażen f’dawn il-kmamar ta’ tkessiħ jew refriġerazzjoni sakemm l-ewwel ma jitnaddafx u jiġi diżinfettat; (b) kamra għat-tqattigħ u t-tneħħija ta’ l-għadam u tgeżwir mgħammar b’termometru li jirreġistra jew teletermometru li jirreġistra; (ċ) kamra għall-ippakkjar, fejn dawn l-operazzjonijiet jitwettqu f’impjant ta’ tqattigħ, sakemm il-kondizzjonijiet previsti fil-punt 63 tal-Kapitolu XII ma jiġux issodisfati; (d) kamra għall-ħażna ta’ materjali ta’ l-ippakkjar u tgeżwir meta dawn l-operazzjonijiet jitwettqu fl-impjant ta’ tqattigħ; IL-KAPITOLU IV KONDIZZJONIJIET SPEĊJALI GĦALL-APPROVAZZJONI TA’ MĦAŻEN KIESĦA 16. Barra mir-rekwiżiti ġenerali, mħażen li fihom jinħażen laħam frisk skond l-ewwel paragrafu fil-punt 66 tal-Kapitolu XIV għandu jkollhom mill-inqas: (a) kmamar ta’ tkessiħ u refriġerazzjoni kbar, li huma faċli biex tnaddaf u li fihom jista’ jinħażen laħam frisk f’temperaturi previsti taħt l-ewwel subparagrafu tal-punt 66; (b) termometru ta’ reġistrazzjoni jew teletermometru li jirreġistra fi jew għal kull żona ta’ ħażna. 17. B’ żieda mar-rekwiżiti ġenerali, imħażen li fihom jinħażen laħam frisk skond ir-raba’ paragrafu tal-punt 66 tal-Kapitolu XIV għandu jkollhom mill-inqas: (a) kmamar ta’ tkessiħ u refriġerazzjoni kbar biżżejjed, li huma faċli biex jitnaddfu u li fihom jista’ jinħażen laħam frisk fit-temperatura prevista fir-raba’ paragrafu tal-punt 66; (b) termometru li jirreġistra jew teletermometru li jirreġistra fi jew għal kull żona ta’ ħażna. IL-KAPITOLU V IĠENE TAL-PERSUNAL, POST U TAGĦMIR FL-ISTABBILIMENTI 18. Indafa assoluta għandha tkun meħtieġa mill-persunal, mill-post u mit-tagħmir: (a) persunal li jittratta laħam frisk espost jew imgeżwer jew li jaħdem fi kmamar u żoni li fihom dan il-laħam huwa ttrattat, ippakkjat jew trasportat għandu b’mod partikolari jilbes protezzjoni fir-ras li titnaddaf b’mod faċli, ilbies fis-saqajn u ħwejjeġ tax-xogħol ta’ kulur ċar u, meta neċessarju, protezzjoni ta’ l-għonq nadifa jew ilbies ieħor ta’ protezzjoni. Persunal imqabbad biex joqtol l-annimali jew li jaħdem fuq jew jittratta l-laħam għandu jilbes ħwejjeġ tax-xogħol nodfa fil-bidu ta’ kull jum utli u għandu jbiddel dawn il-ħwejjeġ matul il-jum kif neċessarju u għandu jaħsel u jiddiżinfetta jdejh diversi drabi matul il-jum utli u kull darba li jerġa’ jinbeda x-xogħol. Persuni li kienu f’kuntatt ma’ annimali morda jew laħam infettat għandhom jaħslu idejhom u dirgħajhom immedjatament wara b’ilma jaħraq u mbagħad jiddiżinfettawhom. Mhuwiex permess tipjip fi kmamar tax-xogħol, fl-imħażen, fiż-żoni ta’ tagħbija, reċezzjoni, direzzjoni u ħatt u, f’żoni oħra u kurituri li minnhom jiġi ttrasportat laħam frisk; (b) ebda annimal ma jista’ jidħol fl-istabbiliment ħlief, fil-każ ta’ biċċeriji, annimali għall-qatla u b’referenza għall-preċinti ta’ dawn il-biċċeriji, annimali neċessarji għall-operazzjoni tagħhom. Ġrieden, insetti u pesti oħra għandhom jinqerdu sistematikament; (ċ) tagħmir u strumenti użati xogħol fuq il-laħam għandhom jinżammu nodfa u fi stat tajjeb. Għandhom jitnaddfu u jiġu diżinfettati tajjeb diversi drabi tul il jum utli, fl-aħħar tal-jum utli u qabel ma jerġgħu jintużaw meta jkunu tħammġu. 19. Postijiet, strumenti u tagħmir tax-xogħol ma jistax jintuża għal skopijiet barra x-xogħol fuq laħam frisk jew laħam tal-kaċċa awtorizzat skond id-Direttiva 91/495/KEE [2]. Din ir-restrizzjoni m’għandhiex tapplika għal: - tagħmir ta’ trasport użat fil-post imsemmi fil-punt 17 (a), fejn il-laħam huwa ppakkjat, - it-tqattigħ ta’ laħam tat-tjur jew laħam tal-kaċċa selvaġġa jew laħam tal-fenek jew il-produzzjoni ta’ preparati tal-laħam, sakemm dawn l-operazzjonijiet jitwettqu f’ ħin differenti għat-tqattigħ ta’ laħam frisk jew laħam tal-kaċċa mrobbi msemmi fl-ewwel paragrafu u l-kamra ta’ tqattigħ hija kompletament imnaddfa u diżinfettata qabel ma terġa’ tintuża għat-tqattigħ ta’ laħam frisk jew laħam tal-kaċċa mrobbija. Strumenti tal-qtugħ tal-laħam għandhom jintużaw biss għat-tqattigħ tal-laħam. 20. Laħam u kontenituri tal-laħam m’għandhomx jiġu f’kuntatt dirett ma’ l-art. 21. Ilma tajjeb għax-xorb għandu jintuża għall-iskopijiet kollha; iżda, ilma mhux tajjeb għax-xorb jista’ jintuża f’każijiet eċċezzjonali għall-produzzjoni tal-fwar sakemm il-pajpijiet installati għal dan l-iskop jipprekludu l-użu ta’ dan l-ilma għal skopijiet oħra u ma jippreżentaw ebda perikolu ta’ kontaminazzjoni ta’ laħam frisk. B’żieda, ilma mhux tajjeb għax-xorb jista’ jintuża f’każijiet eċċezzjonali għat-tkessiħ ta’ tagħmir ta’ refriġerazzjoni. Pajpijiet ta’ ilma mhux tajjeb għax-xorb għandhom jiġu distinti b’mod ċar minn pajpijiet użati għal ilma tajjeb għax-xorb. 22. It-tifrix ta’ serratura jew xi sustanzi oħra simili fl-art tal-kmamar tax-xogħol u mħażen tal-laħam frisk huwa pprojbit. 23. Deterġenti, diżinfettanti u sustanzi simili għandhom jintużaw b’tali mod li strumenti, tagħmir tax-xogħol u laħam frisk mhumiex affetwati ħażin. L-użu tagħhom għandu jkun segwit bi tlaħliħ tajjeb ta’ dawn l-istrumenti u tagħmir tax-xogħol b’ilma tajjeb għax-xorb. 24. Persuni li x’aktarx jikkontaminaw il-laħam huma pprojbiti milli jaħdmuh u jittrattawh Meta reklutati, kull persuna li taħdem u tittratta laħam frisk għandha tkun meħtieġa tipprova, b’ċertifikat mediku, li ma hemm ebda impediment għal dan l-impjieg. Is-sorveljanza medika ta’ din il-persuna għandha tiġi regolata bil-leġisalzzjoni nazzjonali fis-seħħ fl-Istat Membru kkonċernat. IL-KAPITOLU VI SPEZZJONI TAS-SAĦĦA ANTE-MORTEM 25. Annimal għandu jgħaddi minn ispezzjoni ante-mortem fil-jum li fiha jasal fil-biċċerija jew qabel il-bidu tal-qatla tal jum. L-ispezzjoni għandha tiġi ripetuta immedjatament qabel il-qatla jekk l-annimal kien f’lairage tul il-lejl. L-operatur tal-biċċerija, is-sid jew l-aġent tiegħu għandhom jiffaċilitaw operazzjonijiet biex isiru spezzjonijiet tas-saħħa ante-mortem u b’mod partikolari kull trattar li jkun ikkunsidrat neċessarju. Kull annimal li għandu jinqatel għandu jkollu marka li tidentifikah li tippermetti lill-awtorità kompetenti tiddetermina l-oriġini tiegħu. 26. (a) Il-veterinarju uffiċjali għandu jagħmel l-ispezzjoni ante-mortem skond ir-regoli professjonali u taħt dawl addattat. (b) Il-veterinarju uffiċjali għandu, fir-rigward ta’ annimali kkunsinnati lil biċċerija, jikkontrolla konformità ma’ regoli Komunitarji dwar is-saħħa ta’ l-annimali. 27. L-ispezzjoni għandha tiddetermina: (a) jekk l-annimali jkunux qegħdin isofru minn marda li tittieħed mill-bniedem jew mill-annimali jew jekk jurux sintomi jew huma f’kondizzjoni ġenerali li tindika li tista’ sseħħ din il-marda; (b) jekk jurux sintomi ta’ mard jew diżordni tal-kondizzjonijiet ġenerali tagħhom li x’aktarx jagħmel il-laħam mhux tajjeb għall-konsum uman; għandha tingħata wkoll attenzjoni lil xi sinjali li l-annimali jkunu ħadu sustanzi b’effetti farmakoloġiċi amminsitrati lilhom jew li jkunu ikkonsmaw xi sustanzi oħra li jista jrendi l-laħam ħażin għas-saħħa tal-bniedem; (c) jekk hux għajjenin, aġitati jew imweġġa. 28. (a) annimali għajjiena jew aġitati għandhom ikunu mistrieħa għal mill-inqas 24 siegħa sakemm il-veterinarju uffiċjali jiddeċiedi mod ieħor. (b) Annimali li fihom waħda mil mard imsemmija fil-punt 27(a) u (b) ġie djanjostikat m’għandhomx jinqatlu għal konsum uman. (ċ) Il-qatla ta’ annimali suspettati li qed isofru minn waħda mill-mard imsemmija fil-punt 27 (a) u (b) għandha tiġi diferita. Dawn l-annimali għandhom jgħaddu minn eżami dettaljat biex issir djanjosi. Meta l-ispezzjoni post-mortem hija neċessarja sabiex issir djanjosi, il-veterinarju uffiċjali għandu jitlob li l-annimali inkwistjoni jinqatlu separatament jew fl-aħħar tal-qtil normali. Dawk l-annimali għandhom jgħaddu minn ispezzjoni dettaljata post-mortem supplimentata, jekk il-veterinarju jikkunsidra li huwa neċessarju għal konferma, b’eżami batterjoloġiku xieraq u tfittxija għal residwi ta’ sustanzi b’ effett farmaloġiku li jista’ jkun preżunt li ġie amminsitrat biex jittratta l-istat patoloġiku osservat. IL-KAPITOLU VII IĠENE TAL-QATLA, IT-TQATTIGĦ U T-TRATTAMENT TAL-LAĦAM 29. Annimali tal-qatla miġjuba fil-biċċerija għandhom jinqatlu immedjatament u l-iżvinar, it-tqaxxir jew it-tneħħija taż-żbul, dressing u l-evixxerazzjoni għandhom isiru b tali mod li tiġi evitata kull kontaminazzjoni tal-laħam. 30. L-iżvinar għandu jkun komplet; demm maħsub għall-konsum uman għandu jinġabar ġo kontenituri assolutament nodfa. M’għandux jitħawwad bl-idejn, iżda biss bi strumenti li josservaw rekwiżiti ta’ iġene. 31. Tqaxxir immedjat u komplet huwa obbligatorju, ħlief għal majjali, mingħajr preġudizzju għad-deroga prevista fit-tieni sentenza tal-punt 41(D)(a) tal-Kapitolu VIII. Meta mhux imqaxxra, majjali għandu jkollhom iż-żbul tagħhom imneħħija immedjatament. ‘Aġenti għat-tneħħija taż-żbul jistgħu jintużaw għal din l-operazzjoni, sakemm il-majjali jitlaħalħu sewwa wara b’ilma tajjeb għax-xorb. Madankollu, t-tqaxxir ta’ rjus ta’ għoġiela u ovini mhuwiex neċessarju sakemm dawk l-irjus jiġu ttrattati b’tali mod li tkun evitata kull kontaminazzjoni ta’ laħam frisk. 32. L-evixxerazzjoni għandha titwettaq immedjatament u titlesta sa mhux aktar tard min 45 minuta wara l-istordament jew, fil-każ ta’ qtil ritwali, nofs siegħa wara l-iżvinament. Il-pulmun, il-qalb, il-fwied, il-kliewi u l-i spleen u l-mediastinum jistgħu jew jinqalgħu jew jibqgħu imwaħħla mal-karkassa bil-konnessjonijiet naturali tagħhom. Jekk maqlugħa, għandhom jiġu enumerati jew identifikati b’ xi mod sabiex jiġu rikonoxxuti bħala li jappartjenu għal karkassa partikolari: dan japplika wkoll għar-ras, l-ilsien, il-passaġġ diġestiv u kwalunkwe parti oħra ta’ l-annimal meħtieġa għal spezzjoni jew possibilment meħtieġa għall-eżekuzzjoni ta’ kontrolli stabbiliti fid-Direttiva 86/469/KEE. Il-partijiet imsemmija fuq għandhom jibqgħu viċin il-karkassa sakemm titlesta l-ispezzjoni. Madankollu, sakemm ma juri ebda sintomu patoloġiku jew leżjoni, il-pene jista’ jiġi mwarrab immedjatament. Għall-ispeċi kollha il-kliewi għandhom jitneħħew mill-kopertura xaħmija tagħhom: fil-każ ta’ annimali bovini, majjali u solipedi il-kapsula "peri-renali" għandha wkoll titneħħa. 33. M’għandhomx jitħallew implimenti fil-laħam; it-tindif tal-laħam billi jintmesaħ b’biċċa jew materjali oħra, u inflazzjoni, huma pprojbiti. Iżda, l-inflazzjoni ta’ organu tista’ tiġi awtorizzata għal skopijiet ritwali, imma f’dak il-każ l-organu minfuħ għandu jiġi eskluż mill-konsum uman. 34. Karkassi ta’ solipedi, majjali li għandhom iktar minn erba’ ġimgħat u annimali bovini li għandhom aktar minn sitt xhur għandhom jiġu sottomessi għal spezzjoni billi jinqasmu minn nofs mill-ispina dorsali. Jekk hekk tinneċessita l-ispezzjoni, il-veterinarju uffiċjali jista’ jirrikjedi li kwalunkwe ras jew karkassa tinqasam mit-tul. Madankollu, biex jittieħed kont ta’ rekwiżiti teknoloġiċi jew drawwiet lokali ta’ konsum l-awtorità kompetenti tista’ tawtorizza s-sottomissjoni għal spezzjoni ta’ rjus ta’ majjali mhux maqsuma fi tnejn. 35. Sakemm titlesta l-ispezzjoni, ma jistax ikun possibbli għal karkassi u interjuri mhux spezzjonati li jiġu f’ kuntatt ma’ karkassi u interjuri diġà spezzjonati, u t-tneħħija, il-qtugħ jew trattament ulterjuri tal-karkassa għandhom ikunu pprojbiti. 36. M’għandux ikun possibbli għal laħam miżmum jew dikjarat mhux tajjeb għal konsum uman, stonkijiet, imsaren u prodotti sekondarji inedibbli li jiġu f’kuntatt ma’ laħam dikjarat tajjeb għall-konsum uman, u dak ta’ l-ewwel għandu jitqiegħed malajr kemm jista’ jkun fi kmamar speċjali jew kontenituri li jinstabu u huma mqiegħda f’tali mod li tiġi evitata kontaminazzjoni ta’ laħam frisk ieħor. 37. Jekk id-demm jew l-interjuri ta’ diversi annimali jinġabru fl-istess kontenitur qabel l-ispezzjoni post-mortem titlesta, il-kontenuti kollha għandhom jiġu dikjarati mhux tajba għall-konsum uman jekk il-karkassa ta’ wieħed mill-annimali kkonċernati tkun ġiet dikjarata mhux tajba għall-konsum uman. 38. It-trattament, it-tirqim, trattament ulterjuri u t-trasport tal-laħam, inklużi l-interjuri, għandhom jitwettqu billi jiġu ssodisfati r-rekwiżiti kollha ta’ iġene. Meta dan il-laħam jiġi ppakkjat, il-punt 14(d) tal-Kapitolu II u l-kondizzjonijiet tal-Kapitolu XI għandu jkun hemm konformità maghhom. Laħam ippakkjat għandu jinħażen f’kamra separata minn laħam frisk espost. IL-KAPITOLU VIII L-ISPEZZJONI TAS-SAĦĦA POST-MORTEM 39. Il-partijiet kollha ta’ l-annimal inkluż id-demm għandhom jiġu spezzjonati immedjatament wara l-qatla sabiex jiġi detetrminat jekk il-laħam huwiex tajjeb għall-konsum uman. 40. L-ispezzjoni post-mortem għandha tinkludi: (a) spezzjoni viżwali ta’ l-annimal maqtul u l-organi li jappartjenu għalih; (b) palpazzjoni ta’ l-organi msemmija fil-punt 41 u, jekk il-veterinarju uffiċjali jqis li huwa neċessarju, ta’ l-utru; (ċ) inċiżjoni ta’ ċerti organi u lymph nodes u, skond il-konklużjonijiet tal-veterinarju uffiċjali, l-utru. Jekk ispezzjoni viżwali jew palpazzjoni ta’ ċerti organi jindikaw li l-annimal għandu leżjonijiet li jistgħu jikkontaminaw il-karkassi, it-tagħmir, il-persunal jew il-post tax-xogħol, dawn l-organi m’ għandhomx jiġu inċiżi fil-kamra tal-qatla jew fi kwalunkwe parti oħra ta’ l-istabbiliment fejn il-laħam frisk jista’ jiġi kontaminat; (d) investigazzjoni ta’ anomaliji f’konsistenza, kulur, riħa u, fejn xieraq togħma: (e) meta neċessarju, testijiet tal-laboratorju b’mod partikolari għas-sustanzi msemmija fl-Artikolu 5(1)(j) u (k). 41. Il-veterinarju uffiċjali għandu jipproċedi b’ mod partikolari b’ dan il-mod: A. Annimali bovini ta’ iktar min sitt ġimgħat (a) spezzjoni viżwali tar-ras u l-griżmejn. Il-lymph nodes submaxillarji, retro-pharyngeal u parotid (Lnn. retropharyngiales, mandibulares u parotidei) għandhom jiġu inċizi u eżaminati. Il-Masseters esterni, li fihom iridu jsiru żewġ inċiżjonijiet paralleli għall-mandible, u l-masseters interni (muskoli pterygoid interni), li għandhom jiġu inċżi fuq pjan wieħed, għandhom jiġu eżaminati; L-ilsien wara li jiġi liberat sabiex tkun permessa spezzjoni viżwali dettaljata tal-ħalq u tal-fauces, għandu jiġi spezzjonat viżwalment u palpat. It-tunsilli għandhom jitneħħew; (b) L-ispezzjoni tat-trakea; eżami viżwali u palpazzjoni tal-pulmun u l-oesophagus; il-lymph nodes tal-bronki u medjastinali (Lnn. bifurcationes, eparteriales u mediastinales) għandhom jiġu inċiżi u eżaminati. ‘It-Trakea u l-fergħat ewlenija tal-bronki għandhom jinfetħu mit-tul u l-pulmuni għandhom jiġu inċiżi fit-tielet posterjuri tagħhom, perpendikolari għall-axxi ewlenija tagħhom; dawn l-inċiżjonijiet mhumiex neċessarji meta l-pulmuni huma esklużi mill-konsum uman; (ċ) spezzjoni viżwali tal-perikardjum u tal-qalb, din ta’ l-aħħar tiġi inċiża mit-tul biex b’hekk jinfetħu l-ventrikili u taqsam mis-septum interventrikulari; (d) spezzjoni viżwali tal-dijaframma; (e) spezzjoni viżwali u palpazzjoni tal-fwied u l-lymph nodes epatiċi u pankreatiċi (Lnn. portales); inċiżjoni tas-superfiċi gastrika tal-fwied u fil-qiegħ tal-caudate lobe biex jiġu eżaminati l-passaġġi tal-bili; spezzjoni u palpazzjoni tal-lymph nodes pankreatiċi; (f) spezzjoni viżwali tal-passaġġ gastro-intestinali, il-mesenterju, il-lymph nodes gastriċi u mesenteriċi (Lnn. gastrici, mesenterici, craniales u caudales), palpazzjoni tal-lymph nodes gastriċi u mesenteriċi u, jekk neċessarju, l-inċiżjoni ta’dawk il-lymph nodes; (g) spezzjoni viżwali u, jekk neċessarju, palpazzjoni tal-milsa; (h) spezzjoni viżwali tal-kilwa u inċiżjoni, jekk neċessarju, tal-kliewi u tal-lymph nodes renali (Lnn. renales); (i) spezzjoni viżwali tal-pleura u tal-peritoneum; (j) spezzjoni viżwali ta’ l-organi ġenitali; (k) spezzjoni viżwali u, jekk neċessarju, palpazzjoni u inċiżjoni tal-beżżula u l-lymph nodes tagħha (Lnn. supramammarii). Fil-baqar, kull nofs tal-beżżula għandha tinfetaħ b’inċiżjoni twila u fonda sal-lactiferous sinuses (sinus lactiferes) u l-lymph nodes tal-beżżula għandhom jiġu inċiżi, barra meta l-beżżula hija eskluża mill-konsum uman. B. Annimali bovini ta’ inqas minn sitt ġimgħat (a) spezzjoni viżwali tar-ras u l-gerżuma. Il-lymph nodes retropharyngeal (Lnn. retropharyngiales) għandhom jiġu inċiżi u eżaminati. Il-ħalq u l-fauces għandhom jiġu spezzjonati u l-ilsien għandu jiġi palpat. It-tunsilli għandhom jitneħħew; (b) spezzjoni viżwali tal-pulmuni, it-trakea u l-oesophagus; palpazzjoni tal-pulmuni; il-lymph nodes tal-bronki u medjastinali (Lnn. bifurcationes, eparteriales u mediastinales) għandhom jiġu inċiżi u eżaminati. It-trakea u l-fergħat ewlenija tal-bronki għandhom jinfetħu mit-tul u l-pulmuni għandhom jiġu inċiżi fit-tielet posterjuri, perpendikolari għall-axxi prinċipali tagħhom; dawn l-inċiżjonijiet mhumiex neċessarji meta l-pulmuni huma esklużi mill-konsum uman; (ċ) spezzjoni viżwali tal-perikardjum u tal-qalb, din ta’ l-aħħar tiġi inċiża mit-tul biex b’hekk tiftaħ il-ventrikili u taqsam mis-septum interventrikulari; (d) spezzjoni viżwali tal-dijaframma; (e) spezzjoni viżwali tal-fwied u tal-lymph nodes epatiċi u pankreatiċi (Lnn. portales); palpazzjoni u, jekk neċessarju, inċiżjoni tal-fwied u l-lymph nodes tiegħu; (f) spezzjoni viżwali tal-passaġġ gastro intestinali, tal-mesenterju, tal-lymph nodes gastriċi u mesenteriċi (Lnn. gastrici, mesenterici, craniales u caudales), palpazzjoni tal-lymph nodes gastriċi u mesenteriċi u, jekk neċessarju, inċiżjoni ta’dawk il-lymph nodes; (g) spezzjoni viżwali u, jekk neċessarju, palpazzjoni tal-milsa; (h) spezzjoni viżwali tal-kliewui; inċiżjoni, jekk neċessarju, tal-kliewi u tal-lymph nodes renali (Lnn. renales); (i) spezzjoni viżwali tal-pleura u tal-peritoneum; (j) spezzjoni viżwali u palpazzjoni tar-reġjun umbelikali u tal-ġogi; fil-każ ta’ dubju r-reġjun umbelikali għandu jiġi inċiż u l-ġogi jinfetħu. Il-fluwidu sinovjali għandu jiġi eżaminat; Ċ. Majjali (a) spezzjoni viżwali tar-ras u l-gerżuma; il-lymph nodes submaxxillarji (Lnn. mandibulares) għandhom jiġu eżaminati u inċiżi. Il-ħalq, il-fauces u l-ilsien għandhom jiġu viżwalment spezzjonati. It-tunsilli għandhom jitneħħew; (b) spezzjonijiet viżwali tal-pulmuni, tat-trakea u l-oesophagus; palpazzjoni tal-pulmuni u tal-lymph nodes tal-bronki u medjastinali (Lnn. bifurcationes, eparteriales u mediastinales). It-trakea u l-fergħat ewlenija tal-bronki għandhom jinfetħu mit-tul u l-pulmuni għandhom jiġu inċiżi fit-tielet posterjuri, perpendikolari għall-axxi prinċipali tagħhom; madankollu dawn l-inċiżjonijiet mhumiex neċessarji meta l-pulmuni huma esklużi mill-konsum uman; (ċ) spezzjoni viżwali tal-perikardju u tal-qalb, din ta’ l-aħħar tiġi inċiża mit-tul sabiex jinfetħu l-ventrikli u jkun hemm qatgħa mis-septum interventrikulari; (d) spezzjoni viżwali tal-dijaframma; (e) spezzjoni viżwali u palpazzjoni tal-fwied u tal-lymph nodes epatiċi u pankreatiċi (Lnn. portales); palpazzjoni tal-fwied u l-lymph nodes tiegħu; (f) spezzjoni viżwali tal-passaġġ gastro intestinali, tal-mesenterju, tal-lymph nodes gastriċi u mesenteriċi (Lnn. gastrici, mesenterici, craniales u caudales), palpazzjoni tal-lymph nodes gastriċi u mesenteriċi, u, jekk neċessarju, inċiżjoni ta’dawk il-lymph nodes; (g) spezzjoni viżwali u, jekk neċessarju, palpazzjoni tal-milsa; (h) spezzjoni viżwali tal-kliewi u inċiżjoni, jekk neċessarju, tal-kliewi u tal-lymph nodes renali (Lnn. renales); (i) spezzjoni viżwali tal-pleura u tal-peritoneum; (j) spezzjoni viżwali ta’ l-organi ġenitali; (k) spezzjoni viżwali tal-beżżula u l-lymph nodes tagħha (Lnn. supramammarii), inċiżjoni tal-lymph nodes supramammari fil-majjali; (l) spezzjonijiet viżwali u palpazzjoni tar-reġjun umbilikali u tal-ġogi ta’ annimali żgħar; fil-każ ta’ dubju r-reġjun umbilikali għandu jiġi inċiż u l-ġogi jinfetħu. D. Nagħaġ u mogħoż (a) spezzjoni viżwali tar-ras wara li titqaxxar u, fil-każ ta’ dubju, eżami tal-gerżuma, l-ħalq, l-ilsien u tal-lymph nodes retro-pharyngeal u parotid. Mingħajr preġudizzju għal kondizzjonijiet tas-saħħa ta’ l-annimali, dawn l-eżamijiet mhumiex neċessarji jekk l-awtorità kompetenti tkun tista tiggarantixxi li r-ras, inkluż l-ilsien u l-moħħ huma esklużi mill-konsum uman; (b) spezzjoni viżwali tal-pulmuni, tat-trakea u ta’ l-oesophagus; palpazzjoni tal-pulmuni u tal-lymph nodes tal-bronki u medjastinali (Lnn. bifurcationes, eparteriales u mediastinales); f’każ ta’ dubju, dawn l-organi u l-lymph nodes għandhom jiġu inċiżi u eżaminati; (ċ) spezzjoni viżwali tal-perikardju u tal-qalb; f’każ ta’ dubju il-qalb għandha tiġi inċiża u eżaminata; (d) spezzjoni viżwali tal-dijaframma; (e) spezzjoni viżwali tal-fwied u tal-lymph nodes epatiċi u pankreatiċi (Lnn. portales); palpazzjoni tal-fwied u tal-lymph nodes tiegħu; inċiżjoni tas-superfiċi gastrika tal-fwied sabiex jiġu eżaminati l-passaġġi tal-bili; (f) spezzjoni viżwali tal-passaġġ gastro intestinali, tal-mesenterju u tal-lymph nodes gastriċi u mesenteriċi (Lnn. gastrici, mesenterici, craniales u caudales); (g) spezzjoni viżwali u, jekk neċessarju, palpazzjoni tal-milsa; (h) spezzjoni viżwali tal-kliewi; inċiżjoni, jekk neċessarju, tal-kliewi u l-lymph nodes renali (Lnn. renales); (i) spezzjoni viżwali tal-pleura u peritoneum; (j) spezzjoni viżwali ta’ l-organi ġenitali; (k) spezzjoni viżwali tal-beżżula u tal-lymph nodes tagħha; (l) spezzjoni viżwali u palpazzjoni tar-reġjun umbelikali u tal-ġogi ta’ annimali żgħar; fil-każ ta’ dubju r-reġjun umbilikali għandu jiġi inċiż u l-ġogi jinfetħu. E. Solipedi domestiċi (a) spezzjoni viżwali tar-ras, u wara li jiġi lliberat l-ilsien, il-gerżuma; il-lymph nodes submaxxillarji retro-pharyngeal u parotid (Lnn. retropharyngiales, mandibulares u parotidei) għandhom jiġu palpati u, jekk neċessarju, inċiżi. L-ilsien, wara li jiġi lliberat biex jippermetti ispezzjoni dettaljata tal-ħalq u tal-fauces, għandu jiġi eżaminat u palpat viżwalment. It-tunsilli għandhom jitneħħew; (b) spezzjoni viżwali tal-pulmuni, tat-trakea u ta’ l-oesophagus; palpazzjoni tal-pulmuni; il-lymph nodes tal-bronki u medjastinales (Lnn. bifurcationes, eparteriales u mediastinales) għandhom jiġu palpati u, jekk neċessarju, inċiżi. It-trakea u l-fergħat komuni tal-bronki għandhom jinfetħu mit-tul u l-pulmuni jiġu inċiżi fit-tielet posterjuri, perpendikolari għall-axxi prinċipali tagħhom; dawn l-inċiżjonijiet mhumiex neċessarji meta l-pulmuni huma esklużi mill-konsum uman; (ċ) spezzjoni viżwali tal-perikardju u tal-qalb, din ta’ l-aħħar tiġi inċiża mit-tul sabiex jinfetħu l-ventrikili u taqsam mis-septum interventrikulari; (d) spezzjoni viżwali tal-dijaframma; (e) spezzjoni viżwali tal-fwied u tal-lymph nodes epatiċi u pankreatiċi (Lnn. portales); palpazzjoni tal-fwied u l-lymph nodes tiegħu; jekk neċessarju, inċiżjoni tal-fwied u l-lymph nodes epatiċi u pankreatiċi; (f) spezzjoni viżwali tal-passaġġ gastro intestinali, tal-lymph nodes gastriċi u mesenteriċi(Lnn. gastrici, mesenterici, craniales u caudales); inċiżjoni, jekk neċessarja, tal-lymph nodes gastriċi u mesenteriċi. (g) spezzjoni viżwali u, jekk neċessarju, palpazzjoni tal-milsa; (h) spezzjoni viżwali tal-kliewi, palpazzjoni tal-kliewi u inċiżżjoni, jekk neċessarja, tal-kliewi u tal-lymph nodes renali (Lnn. renales); (i) spezzjoni viżwali tal-pleura u tal-peritoneum; (j) spezzjoni viżwali ta’ l-organi ġenitali taż-żwiemel u tad-dbieb; (k) spezzjoni viżwali tal-beżżula u l-lymph nodes tagħha (Lnn. supramammarii) u, jekk neċessarju, inċiżjoni tal-lymph nodes supramammarji; (l) spezzjoni viżwali u palpazzjoni tar-reġjun umbelikali u tal-ġoġi ta’ annimali żgħar; fil-każ ta’ dubju r-reġjun umbilikali għandu jiġi inċiż u l-ġogi miftuħa; (m) iż-żwiemel griżi u bojod kollha għandhom jiġu spezzjonati għall-melanosis u melanomata fir-rigward tal-muskoli u l-lymph nodes (Lnn. lymphonodi subrhomboidei) ta’ l-ispallejn taħt l-iscapular cartilage billi jiġi llaxkat it-twaħħil ta’ spalla waħda. Il-kliewi għandhom jipu esposti u eżaminati b’inċiżjoni fil-kilwa kollha. F. Fil-każ ta’ dubju, il-veterinarju uffiċjali jista’ jwettaq il qatgħat u l-ispezzjonjiet tal-partijiet relevanti ta’ l-annimali neċessarji biex jasal għal deċiżjoni finali. Meta l-veterinarju uffiċjali jsib li r-regoli ta’ l-iġene stabbiliti f’dan il-Kapitolu qed jinkisru jew li spezzjoni adegwata tas-saħħa qed tittellef, għandu jkun jista’ jieħu azzjoni fir-rigward ta’ l-użu ta’ tagħmir jew postijiet u jieħu kull miżura meħtieġa, sa u inkluż tnaqqis fir-rata ta’ produzzjoni jew interruzzjoni tal-proċess ta’ produzzjoni. G. Meta l-inċiżjoni tal-lymph nodes ta’ fuq hija obbligatorja, għandhom jiġu sistematikament soġġetti għal inċiżjonjiet multipli u spezzjoni viżwali. 42. A. Barra minn hekk, il-veterinarju uffiċjali għandu jwettaq b’mod sistematiku: (1) investigazzjoni għal cystercosis fil-majjali: din l-investigazzjoni għandha tinkludi eżami tas-superfiċi muskolari direttament viżibbli, b’mod partikolari fil-muskoli tal-koxxa, il-pilastri tad-dijaframma, il-muskoli interkostali, il-qalb, l-ilsien u l-larynx u, jekk neċessarju, il-ħajt addominali u l-muskoli psoas meħlusa minn konsistenza xaħmija; (2) investigazzjoni għal "glanders" f’solipedi permezz ta’ eżami bir-reqqa ta’ membrani mukużi mit-trakea’, mil-larynx’, mill-kavitajiet nażali, mis-sinuses u r-ramifikazzjonijiet tagħhom, wara li r-ras tinqasam fi pjan minn nofs u jinħareġ is-septum nasali. (3) laħam frisk minn majjali u żwiemel li jikkontjeni muskoli ta’ l-iskeletru (muskoli striati) għandhom jgħaddu minn investigazzjoni għal trikinosi. Din l-investigazzjoni għandha titwettaq skond metodi ppruvati li huma xjentifikament rikonoxxuti, b’mod partikolari metodi li huma definiti fid-Direttivi Komunitarji jew standards internazzjonali oħra. Ir-riżultati għandhom jiġu stmati bl-użu ta’ metodu ta’ referenza ffissat skond il-proċedura stabbilita fl-Artikolu 16 ta’ din id-Direttiva u wara li l-Kumitat Veterinarju Xjentifiku jkun ta l-opinjoni tiegħu; kemm hu ta’ min wieħed joqgħod fuq dan il-metodu għandu jkun mill-inqas daqs dak tat-trichinoscopy previst fil-punt 1 ta’ l-Anness I mad-Direttiva 77/96/KEE. Il-Kummissjoni għandha tippubblika l-metodu ta’ referenza fil-Ġurnal Uffiċjali tal-Komunitajiet Ewropej. B. Ir-riżultati ta’ spezzjonijiet ante-mortem u post-mortem għandhom jiġu rreġistrati mill-veterinarju uffiċjali u, meta mard trasmess lill-bniedem kif imsemmi fl-Artikolu 6 jiġi djanjostikat, ikkomunikat lill-awtoritajiet veterinarji kompetenti responsabbli għas-sorveljanza tal-merħla li minnha oriġinaw l-annimali, kif ukoll lill-persuna responsabbli għall-merħla inkwistjoni. IL-KAPITOLU IX REKWIŻITI GĦAL LAĦAM MAĦSUB GĦALL-QTUGĦ 43. Il-qtugħ ta’ biċċiet iżgħar minn dawn imsemmija fl-Artikolu 3(1)(A), it-tneħħija ta’ l-għadam jew is-slicing ta’ interjuri ta’ annimali ta’ l-ispeċi bovini huwa awtorizzat f’impjanti ta’ tqattigħ biss. 44. L-operatur ta’ l-impjant, is-sid jew l-aġent tiegħu għandhom jiffaċilitaw operazzjonijiet għas-sorveljanza ta’ l-impjant, b’mod partikolari kull trattament li hu kkunisdrat neċessarju, u għandu jqiegħed il-faċilitajiet neċessarji għad-dispożizzjoni tas-servizz ta’ sorveljanza. B’mod partikolari, għandu jkun kapaċi jinforma fuq talba lill-veterinarju uffiċjali responsabbli għas-sorveljanza tal-fonti tal-laħam miġjub fl-impjant ta’ tqattigħ. 45. Mingħajr preġudizzju għat-tieni paragrafu tal-punt 19 tal-Kapitolu V, laħam li ma jissodisfax ir-rekwiżiti ta’ l-Artikolu 3(1)(B)(b) ta’ din id-Direttiva ma jistax jitqiegħed f’impjanti ta’ tqattigħ approvati sakemm ma jitqiegħedx f’żoni speċjali ta’ ħażna; għandu jinqata’ f’postijiet oħra jew f’ħinijiet oħra minn laħam li ma jissodisfax dawk ir-rekwiżiti. Il-veterinarju uffiċjali għandu fil-ħinijiet kollha jkollu aċċess għall-kmamar kollha tal-ħażna u tax-xogħol sabiex jissodisfa lilu nnifsu li d-dispożizzjonijiet preċedenti jiġu osservati rigorożament. 46. (a) Laħam frisk għandu jinġieb fil-kmamar previsti fil-punt 15(b) tal-Kapitolu III progressivament kif meħtieġ. Hekk kif jinqata’, u meta xieraq ippakkjat, il-laħam għandu jiġi trasferit għal kamra ta’ tkessiħ jew refriġerazzjoni relevanti msemmija fil-punt 15(a) tal-Kapitolu III. (b) Laħam li jidħol fl-impjant ta’ tqattigħ għandu jiġi kkontrollat u, jekk neċessarju, mirqum. L-istazzjon tax-xogħol għal din il-biċċa xogħol għandhom ikunu mgħammra b’faċilitajiet addattati u dawl adegwat. (ċ) Waqt it-tqattigħ, it-tneħħija ta’ l-għadam, it-tgeżwir u l-ippakkeġġjar it-temperatura interna tal-laħam għandha tinżamm f’temperatura kostanti ta’ + 7oC jew inqas. Waqt it-tqattigħ, it-temperatura tal-kamra ta’ tqattigħ m’għandhiex teċċedi + 12oC. Matul is-slicing, it-tgeżwir u l-ippakkjar, it-temperatura interna tal-fwied għandha tinżamm f’temperatura kostanti ta’ + 3oC jew inqas. Waqt it-tqattigħ, it-tneħħija ta’ l-għadam, is-slicing, it-tqattigħ f’kubetti, it-tgeżwir u l-ippakkjar it-temperatura tal-fwied, tal-kliewi u tal-laħam tar-ras għandha tinżamm f’temperatura kostanti ta’ + 3oC jew inqas. (d) B’deroga mill-paragrafi (a) u (ċ), laħam jista’ jinqata’ waqt li sħun. F’dak il-każ, il-laħam għandu jiġi trasferit direttament mill-post tal-qatla għall-kamra ta’ tqattigħ. Barra minn hekk, il-biċċerija u l-kamra ta’ tqattigħ għandhom ikunu jinstabu fl-istess grupp ta’ bini u suffiċjentament viċin xulxin biex il-laħam ikun jista’ jiġi trasferit f’operazzjoni waħda u t-tqattigħ għandu jsir immedjatament wara t-trasferiment. Malli jitqatta’, u meta xieraq ippakkjat, għandu jiġi trasferit lejn kamra ta’ tkessiħ xierqa. (e) It-tqattigħ għandu jitwettaq b’ tali mod li jiġi evitat kull ħmieġ tal-laħam. Il-frak ta’ l-għadma u tad-demm għandhom jitneħħew. Laħam ottenut minn tqattigħ u mhux maħsub għall-konsum uman għandu jinġabar fil-faċilitajiet, il-kontenituri jew il-kmamar imsemmija fil-punt 4 (d) hekk kif jitqatta’. IL-KAPITOLU X KONTROLL TAS-SAĦĦA TA’ LAĦAM MAQTUGĦ U LAĦAM MAĦŻUN 47. Impjanti ta’ tqattigħ approvati u mħażen kiesħa approvati għandhom jiġu sorveljati minn veterinarju uffiċjali. 48. Sorveljanza mill-veterinarju uffiċjali għandha tinkludi d-dmirijiet li ġejjin: - sorveljanza tad-dħul u l-ħruġ tal-laħam frisk, - spezzjoni tas-saħħa ta’ laħam frisk miżmum fl-istabbiliment imsemmi fil-punt 47, - spezzjoni tas-saħħa ta’ laħam frisk qabel it-tqattigħ u meta jitlaq l-istabbilimenti msemmija fil-punt 47, - sorveljanza ta’ l-indafa tal-postijiet, faċilitajiet u strumenti previsti fil-Kapitolu V, u ta’ iġene tal-persunal, inkluż il-ħwejjeġ tagħhom, - kull sorveljanza oħra li l-veterinarju uffiċjali jikkunsidra neċessarju biex tiġi assigurata konformità ma’ din id-Direttiva. IL-KAPITOLU XI L-IMMARKAR TAS-SAĦĦA 49. L-immarkar tas-saħħa għandu jitwettaq taħt ir-responsabbilità tal-veterinarju uffiċjali. Għal dan l-iskop, għandu jżomm u jmantni taħt ir-responsabbiltà tiegħu: (a) l-istrumenti maħsuba għall-immarkar tas-saħħa tal-laħam li jista’ jgħaddi lil awżiljarji biss fil-ħin ta’ l-immarkar u għat-tul ta’ żmien meħtieġ għal dan l-iskop; (b) it-tikketti u l-materjal ta’ tgeżwir meta mmarkat kif previst f’dan il-Kapitolu. It-tikketti u l-materjal ta’ tgeżwir għandu jingħata lill-awżiljari fil-ħin meta għandhom jintużaw u fin-numru meħtieġ. 50. L-immarkar tas-saħħa għandu jkun: (a) jew marka ovali mill-inqas 6,5 ċm wiesgħa b’4,5 ċm għolja u li jkollha l-informazzjoni li ġejja f’karattri li jinqraw tajjeb: - fin-naħa ta’ fuq, l-inizjali tal-pajjiż kunsinna (jiġifieri wieħed minn dawn li ġejjin): B - DK - D - EL - E - F - IRL - I - L - NL - P - UK, b’warajh in-numru ta’ l-approvazzjoni tal-veterinarju ta’ l-istabbiliment, - fin-naħa ta’ isfel, waħda minn dawn is-settijiet ta’ inizjali li ġejjin: CEE, EOEF, EWG, EOK, KEE, jew EEG; (b) jew marka ovali mill-inqas 6,5 ċm wiesgħa b’4,5 ċm għoli u li jkollha l-informazzjoni li ġejja f’karattri li jinqraw tajjeb: - fin-naħa ta’ fuq, l-isem tal-pajjiż ta’ kunsinna f’itttri kbar: - fin-nofs, in-numru veterinarju ta’ l-approvazzjoni ta’ l-istabbiliment, - fin-naħa ta’ isfel, waħda minn dawn is-settijiet ta’ inizjali: CEE, EØF, EWG, EOK, EEC jew EEG. L-ittri għandhom ikunu mill-inqas jkunu 0,8 ċm għolja u l-figuri mill-inqas 1 ċm għoli. Il-marka tas-saħħa tista’, b’addizzjoni, tinkludi indikazzjoni tal-veterinarju uffiċjali li wettaq l-ispezzjoni tas-saħħa tal-laħam. 51. Il-karkassi għandhom jiġu ttimbrati bil-linka jew ittimbrati bis-sħana skond il-punt 50: - dawk li jiżnu aktar minn 65 kilogramma għandhom jiġu mmarkati fuq kull nofs karkassa, f’dawn il-postijiet li ġejjin mill-inqas: is-superfiċi estern tal-koxox, tal-ġenbejn, tad-dahar, tas-sider u ta’ l-ispalla, - karkassi oħra għandhom jiġu mmarkati f’ mill-inqas erba’ postijiet, fuq l-spalla u fuq is-superfiċi estern tal-koxox. 52. Il-fwied ta’ annimali bovini, majjali u solipedi għandu jiġi ttimbrat bis-sħana skond il-punt 50. L-Interjuri l-oħra kollha għandhom jiġu ttimbrati bil-linka jew bis-sħana skond il-punt 50, sakemm ma jiġux imgeżwra jew ippakkjati u mmarkati skond il-punti 55 u 56. 53. Qatgħat ottenuti f’impjanti ta’ tqattigħ minn karkassi mmarkati uffiċjalment għandhom jiġu ttimbrati bil-linka jew bis-sħana skond il-punt 50, sakemm ma jiġux imgeżwra jew ippakkjati, u kustilji għandhom jiġu mmarkati b’tali mod li jkun possibbli li tiġi identifikata l-biċċerija ta’ l-oriġini. 54. L-ippakkjar għandu dejjem jiġi mmarkat skond il-punt 55. 55. Laħam maqtugħ ippakkjat u interjuri ppakkjati msemmija fil-punt 52 tat-tieni paragrafu, u l-punt 53, inklużi fwied imqatta’ ta’ annimali ta’ l-ispeċi bovini, għandu jkollhom marka tas-saħħa skond il-punt 50. Il-marka għandha tinkludi n-numru veterinarju ta’ approvazzjoni ta’ l-impjant ta’ tqattigħ minflok dak tal-biċċerija. Il-marka għandha tkun applikata fuq tikketta mwaħħla mal-pakkett, jew stampata fuq il-pakkett, b’tali mod li tinqered meta jinfetaħ il-pakkett; it-tabella għandha turi wkoll numru tas-serje. Madanakollu, meta l-laħam jew l-interjuri jitgeżwru skond il-punt 62 tal-Kapitolu XII, it-tikketta msemmija fuq tista’ titwaħħal mal-karta tat-tgeżwir. Fil-każ ta’ interjuri ppakkjati f’biċċerija, in-numru inkluż fil-marka għandu jkun in-numru ta’ approvazzjoni veterinarja tal-biċċerija kkonċernata. 56. B’żieda mar-rekwiżiti tal-punt 55, meta laħam frisk huwa mgeżwer f’porzjonijiet kummerċjali maħsuba għal bejgħ dirett lil konsumatur għandha tiġi stampata riproduzzjoni tal-marka tas-saħħa prevista taħt il-punt 50(a) jew fuq it-tgeżwir jew fuq tikketta mwaħħla mat-tgeżwir. Il-marka għandha tinkludi wkoll in-numru veterinarju ta’ approvazzjoni ta’ l-impjant ta’ tqattigħ. Ir-rekwiżiti ta’ dimensjoni tal-punt 50 m’għandhomx għalfejn japplikaw għall-marka meħtieġa taħt dan il-punt. Madanakollu, fil-każ ta’ interjuri mgeżwra f’biċċerija, in-numru inkluż fil-marka għandu jkun in-numru ta’ approvazzjoni veterinarja tal-biċċerija kkonċernata. 57. Laħam minn solipedi u l-ippakkjar tiegħu għandu jkollu marka speċjali, li għandha tiġi determinata skond il-proċedura stabbilita fl-Artikolu 16 ta’ din id-Direttiva. 58. Il-kuluri li għandhom jintużaw għat-timbru għandhom ikunu awtorizzati skond id-Direttiva tal-Kunsill dwar l-approssimazzjoni tar-regoli ta’ l-Istati Membri li jikkonċernaw is-sustanzi tal-kulur awtorizzati għal użu fl-affarijiet ta’ l-ikel maħsuba għall-konsum uman [3]. IL-KAPITOLU XII IT-TGEŻWIR U L-IPPAKKJAR TA’ LAĦAM FRISK 59. (a) l-Ippakkeġġjar (per eżempju kontenituri ta’ l-ippakkjar, kaxex tal-kartun) għandu jissodisfa r-regoli kollha ta’ iġene, u b’mod partikolari: - m’ għandux jaltera l-karatteristiċi organolettiċi tal-laħam, - m’ għandux ikun kapaċi jittrasmetti lill-laħam sustanzi li jagħmlu ħsara lis-saħħa tal-bniedem, - għandu jkun sod biżżejjed biex jassigura protezzjoni effettiva tal-laħam matul it-trasport u t-trattar. (b) L-Ippakkjar m’ għandux jerġa’ jintuża għal laħam sakemm ma jkunx magħmul minn materjali li jirreżistu l-korrożjoni li huma faċli biex jitnaddfu u li tnaddfu u ġew diżinfettati minn qabel. 60. Meta laħam jew interjuri friski maqtugħa huma mgeżwra, din l-operazzjoni għandha titwettaq immedjatament wara t-tqattigħ u skond ir-rekwiżiti ta’ l-iġene. Bl-eċċezzjoni ta’ qatgħat ta’ xaħam ta’ barra u taż-żaqq tal-majjal, laħam u interjuri mqattgħin għandhom fil-każijiet kollha jkunu pprovduti bi tgeżwir protettiv sakemm ma jkunx sospiż matul it-trasport. Dan it-tgeżwir għandu jkun trasparenti u bla kulur u għandu wkoll jissodisfa l-kondizzjonijiet ta’ l-ewwel u t-tieni inċiżi tal-punt 59(a); ma jistax jerġa’ jintuża għat-tgeżwir tal-laħam. Fwied imqatta ta’ annimali ta’ l-ispeċi bovini għandhom jiġu mgeżwra individwalment. Pakkett jista’ jkun fih biss organu mqatta’ komplet ippreżentat fil-forma oriġinali tiegħu:. 61. Laħam imgeżwer għandu jkun ippakkjat. 62. Madankollu, meta t-tgeżwir jissodisfa l-kondizzjonijiet kollha protettivi ta’ ppakkjar m’għandux ikun trasparenti u bla kulur u mhuwiex neċessarju li jitqiegħed f’kontenitur ieħor sakemm il-kundizzjonijiet l-oħra tal-punt 59 ma jiġux issodisfati. 63. Operazzjonijiet ta’ tqattigħ, tat-tneħħija ta’ l-għadam u ta’ l-ippakkjar jistgħu iseħħu fl-istess kamra soġġett għall-kondizzjonijiet li ġejjin: (a) il-kamra għandha tkun kbira biżżejjed u rranġata b’tali mod li tkun assigurata l-iġene ta’ l-operazzjonijiet; (b) l-ippakkjar u t-tgeżwir għandu jkun magħluq f’kopertura protettiva ssiġillata immedjatament wara l-fabbrikazzjoni; din il-kopertura għandha tkun protetta minn ħsara waqt trasport lejn l-istabbiliment u tinħażen taħt kondizzjonijiet iġeniċi f’kamra separata fl-istabbiliment: (ċ) il-kmamar biex jinħażen il-materjal ta’ l-ippakkjar għandhom ikun ħielsa mit-trab u l-pesti u ma jkollhom ebda konnessjoni ma’ kmamar li fihom sustanzi li jistgħu jikkontaminaw laħam frisk. L-ippakkjar m’għandux jinħażen fuq il-paviment; (d) l-ippakkjar għandu jinġabar taħt kondizzjonijiet iġeniċi qabel ma jinġieb fil-kamra; (e) l-ippakkjar għandu jinġieb fil-kamra b’mod iġeniku u jintuża mingħajr dewmien. M’għandux jiġi użat minn persunal li jittratta laħam frisk; (f) immedjatament wara l-ippakkjar il-laħam għandu jitqiegħed fil-kamra tal-ħażna provduta. 64. L-ippakkjar imsemmi f’dan il-kapitolu jista’ jkun fih biss laħam mill-istess speċi ta’ annimali. IL-KAPITOLU XIII ĊERTIFIKAT TAS-SAĦĦA 65. Il-kopja oriġinali taċ-ċertifikat tas-saħħa li għandha tkun mal-laħam waqt it-trasport lejn il-post tad-destinazzjoni għandha tinħareġ minn veterinarju uffiċjali fil-ħin tat-tagħbija. Iċ-ċertifikat għandu jikkorrispondi fil-forma u l-kontenut għall-mudell fl-Anness IV u mill-inqas isir fil-lingwa jew lingwi uffiċjali tal-post tad-destinazzjoni. Għandu jikkonsisti f’karta waħda. IL-KAPITOLU XIV ĦAŻNA 66. Laħam frisk għandu jitkessaħ immedjatament wara spezzjoni post-mortem u jinżamm f’temperatura kostanti interna ta’ mhux aktar minn + 7oC għal karkassi u qatgħat u + 3 oC għal interjuri. Derogi minn dan l-apparat jistgħu, għal